Trantsiziora bidean - Tolosaldea - Tolosaldeko ataria\nRebeka Calvo Gonzalez 2017-03-05 09:57\n2001era egin behar da salto Bilgune Feministaren sorreraz hitz egiteko. Emakume Abertzaleen Topaketak egin ziren Leitzan (Nafarroa) eta hor ereindako hazitik jaio zen Bilgune. «Topaketa horien helburua zen emakume abertzale eta feministak elkartu eta diagnostiko bat egitea Euskal Herrian emakumeen errealitatea zein zen ikusteko. Arlo instituzional-politikoa, sozio-ekonomikoa eta ideologikoa hartu ziren kontuan», esan du Saioa Iraola Bilgune Feministako kideak.\nEz ziren hutsetik abiatu hala ere, 80ko hamarkada «oso potentea» izan zen mugimendu feministei dagokienez, «batez ere, sexu-eskubideei eta ugalketa-eskubideei lotuta, abortuaren aldeko kanpainak egin ziren, familia-plangintzak...», azaldu du Iraolak. Euskal feminismoa ere aipatu du Bilguneko kideak: «Gu tradizio feminista jakin batetik gatoz, euskal feminismoa deitu izan dioguna, eta horren aurrean estrategiak zehazterako garaian, zapalkuntza hirukoitza jasaten dugula aipatzen zen: sexu-generoari zegokiona, klasearena eta nazio edo kultura zapalkuntza. Hau da, gu emakume bezala, langile bezala eta euskal herritar bezala zapalduta gaude. Gure estrategia feministak horri erantzun behar dio».\nHor eragiteko baina, indar metaketa eman behar zela ikusi zuten, talde feminista haiek «atomizatuta» zeuden eta aliantza sendoak egiteko ordua zela iritzi zuten. «Euskal Herri mailan nazio mailako erakunde feminista baten beharraz ohartu ziren».\nEsan eta egin. Elkartzeko beharraren aurrean lanean hasi ziren eta lehenik eta behin, feministen elkargune horrek izango zuen izaeraz aritu ziren, «talde autonomoa behar zuen». Izan ere, ordura arteko taldetako asko, antolakunde politiko jakin bati lotuta zeuden.\n15 urte hauetan lan asko egin du Bilgune Feministak, batez ere emakumeen beharrak eta eskubideak ikustarazten, eta egiteko asko badago ere, feminismoa gaur-gaurkoz osasuntsu dagoela dio Iraolak. «Nire ustez feminismoaren mugimendua potenteena da, baina baditugu erronka batzuk, lantzen ari garenak. Euskal Herriko jardunaldi feministak antolatuko ditugu zentzu honetan, gako guzti hauek lantzeko aukera izateko. Feminismoa osasuntsu dago, iaz Gasteizen egindako Feministok Prest-eko manifestazioa ikusi besterik ez dago, milaka pertsona elkartu ginen han. Harreman onak ditugu feministen artean, elkarlanean gaude, elkar aitortza dago, eta hori asko da».\n'Indar bat dabil hor'\nIraolak aipatzen duen osasun horren atzean, talde feministen lana dago, eta baita noski, Bilgune Feministaren lana. Hori ere nabarmendu nahi izan dute urteurrenean, eta hortik aukeratutako leloa: Feminismoak egiten gaitu herri, indar bat dabil hor. «Xabier Amurizaren esaldi bat da indar bat dabil hor. Adierazi nahi duguna da urte guzti hauetan egindako lana aitortu behar diogula geure buruari. Eta urte hauetako jardun nagusiak azpimarratu nahi ditugu: sarearen funtzionamendua, aitzindari feministen tradizioa aitortu behar dugula, Bilgune emakume feminista, independentista eta abertzaleen bilgunea dela, antolaketa eta borroka etengabe bat dela... Indar feminista bat dabil hor eta indarra gu gara, feministak gara indarra».\nBilgune Feministak argi du borroka eta antolaketa behar direla aldaketak emateko, «jendarte feminista nahi badugu, eredu patriarkalari aurre hartu nahi badiogu, borroka eta antolaketa behar dira, horiek gabe ez dago muturreko aldaketarik ematerik, eta feminismoa eremu guztietan txertatzea, orain, muturreko aldaketa bat da».\nHorretarako momentu egokian gaudela ere uste du Iraolak. «Aldaketa garaian gaude, bizi ereduetan aldaketak ematen ari dira, sistema kapitalista berdefinizio fasean dago... eta aldaketa hau norabidetzea dagokigula uste dugu. Guk prozesu honi trantsizio feminista deitzen diogu, trantsizio feminista egiteko garaia da. Horrekin ekinbideak martxan jartzea dagokigu», esan du.\nGizarte feminista baterako saltoa emateko garaia izaki, trantsizio garaian gaudela ere uste dute Bilgune Feministako kideek. «Eta trantsizioa emateko boteretzea eman behar da», nabarmendu du Iraolak. Boteretze feministaz ari denean «indar feminista guztiaz» ari dela dio Bilguneko kideak eta hori da hain justu VII. Topaketa Feministetan landuko duten gaia: boteretzea. Indar guzti hori eragitera bideratu behar baita. «Feministok geroz eta ikusgarritasun gehiago dugu, baina zenbat eragiten dugu? Horretarako proposamen bat lantzen ari gara, nazionala izango den espazio feminista bat sortzeko. Eremu ezberdinetako eta mugimendu feministetakoak bildu nahi ditugu. Gure ustez mugimendu feministak aitortu behar du espazio hori».\nBi urte dira boterearen gaia lantzen hasi zirela Bilgune Feministan eta gogoeta prozesu hori otsaila eta martxoa artean eztabaidatuko dute herrietan. «Zer da boterea feministontzat? Hori ere aztertu behar dugu. Kanpoan dagoen zerbait al da? Guk duguna? Biak? Boteretze hau lortzeko eta trantsizio hau egiteko zein tresna behar ditugu? Emakumeak herrietan antolatzen jarraitu behar al da? Harago biltzen diren feminista guztien saretzea behar dugu instituzioetan eragiteko? Elkarlana bultzatu behar al da?». Galdera asko dituzte eta erantzun horiek guztiak biltzeko maiatzaren 6an Berriozarren (Nafarroa) egingo dituzten VII. Topaketa Feministak baliatuko dituzte. «Topaketetan goizean mahai ingurua egingo da, eremu desberdinetako feministekin, eta gure proposamena botako dugu gero. Gogoeta prozesu batean gaude, eta antolatzen dena, otsailean eta martxoan, herrietan eztabaidatuko da. Honekin lotuta hiru eztabaida eman ditugu jada. Bi urte dira hau lantzen ari garela», esan du. Baina Topaketak baino lehenago badute beste hitzordu bat: martxoaren 25ean egingo duten sozio-ekonomia mintegia. «Ekonomia feministako foroan gure herrian bizitza ona kolektiboki ezaugarritzeko urratsak eman eta burujabetza feministaren norabidean, bizi ditugun gurutzada neoliberalen aurrean feminismotik irekitzen diren erresistentzia eta alternatibentzako gakoak aztertuko ditugu». Azpeitiko Sanagustin kulturgunean izango da foroa eta hainbat gonbidatu izango dituzte gaia lantzeko, hala nola, Cristina de la Cruaz REAS Ecosolfemeko kidea, Helena Franko EHUko ekonomia irakasle eta Ogasun diputatu ohia, Mari Luz Esteban EHUko gizarte antropologia irakaslea eta Silvia Carrizo Malen Etxeako kidea.\nBilgune Feministaren eskaera «historikoa» da feminismoaren begirada arlo guztietara zabaltzea, eta horrela feminista izango den herri bat eraikitzeko. Eta 15 urte hauetan horretan eragiten saiatu dira, zaila bada ere. «Politika gauza asko dira. Egia da 80ko hamarkadatik aurrera berdintasun politikaren aro batean sartu ginela eta legeetan eman dira aurrerapausoak, baina asko dago egiteko oraindik. Politika instituzionalek neurri batean lagundu dute gure egoera hobetzen eta aurrerapenak ere eman dira kontzientziazioan, mugimendu feministak atakan jarri ditu agintariak hainbat neurri hartzeko, baina mugimendu feministaren funtzio historikoa hori izan da, xaxatzea hainbat neurri hartzera behartzeko, baina ikusten dugu neurri instituzionalek atzera egin dezaketela, ez dira iraunkorrak, eta herrialde guztietan ez dira berdin ematen. Alargun pentsioari lotuta gatazka dago, Nafarroan onartu da baina EAEn ez... Indarkeriari lotuta, neurriak hartu dira, denak gaude politikoki indarkeriaren aurka, baina zein aukera ematen zaizkie indarkeria jasan duten emakumeei, zein baliabide daude? Lekuaren arabera aldatzen dira. Indarkeria errokoa dela esaten badugu, neurri integralak behar dira».\nBilgune Feministako kideek argi dute beraz, formak, lan egiteko eta antolatzeko moduak edota komunikatzeko erak aldatuko direla, baina gizarte feminista erreal bat sortze bidean emango dituztela beti, urratsak, eta horretan jarraituko dutela, «eragiten jarraituko dugu».\nMartxoak 25. Ekonomia feminista foroa, Azpeitian (Gipuzkoa).\nMaiatzak 6. VII. Topaketa Feministak, Berriozarren (Nafarroa).\nEkainak 3. Erakundetze feministaren inguruko mintegia.\nSAREAN LAN EGITEAREN GARRANTZIA\nKanpora begira eragiteaz gain, Bilgune Feministak bere militanteak zaintzeko konpromisoa izan du beti eta hori dela eta barne-antolakuntzari ere garrantzia ematen diotela dio Iraolak. «Euskal Herrian asko antolatu gara eta militantziaren kontzeptura lotuta egon gara beti. Baina Bilgunen militatzeko beste eredu bat lortu nahi dugu, ez dagoena bakarrik sakrifizioari lotuta. Gure erronka sare bat osatzea da, Euskal Herria feministaren alde egingo duen sarea. Horregatik ematen diogu garrantzia gure funtzionamenduari, sareko funtzionamenduari. Bilgune Feminista sortzen denean nazionalak diren lantaldeak daude, eta orain ere badaude, baina urteen poderioz ikusi dugu horiek zabaldu direla nolabait, eta orain lan ildoez aritzen gara; sexualitatea da lan ildo bat, politika instituzionala beste bat, hezkuntzari edo hezkidetzari lotutako beste bat dugu, gatazka politiko armatuaren konponbidea ere lantzen dugu, autodefentsa... eremuak, lan ildoetara pasa ditugu gaurkotu ahal izateko».\nSaretze lan hori barne antolakuntzatik harago doa. «Emakume abertzale eta feministen sarea dago, eta baita herrietako taldeak ere. Euskal Herrian 20 bat daude orain Bilguneri lotuta eta lantalde zehatzak ere badaude; autodefentsa feministarako tailerretarako lantalde bat dago, gatazka politiko armatuari lotutakoa, komunikabideetakoa...». Ekarpen ekonomikoa egiten duten Bidelagun Feministak ere badaude sare horren barruan.\nEztabaidak emateko bidea zabaldu asmoz, bi urtetik behin Topaketa Feministak egiten dituzte. «Iparrari lotutako eztabaida politikoak kokatzen ditugu hor, norabidea zehazteko espazioak dira Emakume Abertzaleen Topaketa Feministak».\nLan talde guzti horiek koordinatzeko antolaketa horizontala darabiltela ere esan du Iraolak. «Erronka bat da hori, nazio mailako antolaketa baten egitura bat eskatzen baitu batzarrez kanpo, eta hor kokatzen dugu guk hilero egiten dugun batzar nazionala, erabaki gune nagusia dena. Ikasturtero bi formakuntza politikorako asteburu ere baditugu, Bilgunen militatzen duten guztiei irekiak direnak. Bilgune Txikia ere badugu kudeaketarako gunea dena; bertan liberatu batzuk gaude eta hainbat ardura ditugu koordinazioari, herrien zaintzari, komunikazioari eta kontu hartzeari dagokienez. Gure apustua beti izan da herrialdeetako arduradunak ere parte hartzea talde honetan, baina zailagoa da. Lantalde zehatzak ere baditugu eta horiei momentu jakin batean sortzen diren beharrak asetzeko sortutakoak gehitu behar zaizkie, orain, esaterako, urteurrena dela eta hainbat lantalde daude lanean».\n«Talde feministei kalean eragitea dagokie, hori izan da gure lana»\nRebeka Calvo Gonzalez 2017 mar 05 Tolosa\nEgiteko asko eta jende gutxi. Hori zen Tolosaldeko Bilgune Feministako egoera orain urtebete, horregatik erabaki zuten taldea desegitea. Ordutik ha...


Ortodontzia - Martínez Soroa Hortz Klinika\nOrtodontzia hortzen nahiz hezur maxilarren lerrotze arazoak konpontzen dituen odontologiaren arloa da. Tratamendu egokia aurrera eramateko ezinbestekoa da pausu zehatzak jarraitzea diagnostiko zuzena eta tratamendu egokiena proposatzeko.\nZure hortzen itxura eta erabilgarritasuna hobetzen pentsatzen ari zara? Bracket metalikoak oso aukera ona dira mota horretako kasuetan\nOrtodontzia sistema hau ezagunen eta erabilenen artean kokatzen da.\nDuela urte batzuk haurrentzat erabiltzen zen tratamendua zen batez ere, baina gaur egun geroz eta heldu gehiagok aukeratzen duten sistema da beraien iribarrea hobetzeko.\nZafiroz eginak dadude eta horregatik hortzak ikustea errazten dute, gardenak direlako.\nGuztiz gardenak dira eta propietate hau denboran zehar mantendu egiten dute. Bracket soluzioen artean estetikoena da, eraginkortasuna galdu gabe oso gutxi nabaritzen delako tratamendua jasotzen den denboran zehar.\nBracket zeramikoek metalikoen aho arazo berdinak zuzentzen dituzte, tratamenduaren eragina ez da gutxitzen.\nSistema honen onura garrantzitsuena guztiz zeharrargia dela da, osos soluzio diskretua.\nPazienteak nahi duen momentuan jar edo kendu dezakeen sistema da, bai eguneroko garbitasunean bai soluzioa erabili nahi ez duen momentu konkreturen batean. Arrazoi honengatik gingibitisa eta bestelako aho edo hortzoi gaitz arriskua guztiz desagertzen da.\nGure ortodontzi sistema garden honek beste aparatuekin ahoan agertu ohi diren zauri eta eragozpenak saihesten ditu modalitate eroso eta leuna delako. Astean igarotzen diren einean bere ferulak ahoaren posizioa zuzentzen doaz, horregatik tratamenduan zehar hauek berritu eta egokitu behar izaten dira.\nHazkuntza prozesuan dauden haurrei soilik zuzendutako tratamendua da.\nTratamendu hau mugikor nahiz finkoak diren gailuen bidez egiten da, hauek hortzen hazkuntza gidatu eta haurraren hortzen posizioa hobetzea dute helburu nagusia.\nSistema hau ere epe luzean hortzetan ondorio negatiboak eragiten dituzten ohiturak zuzentzeko erabiltzen da.


Ortuzarrek "herriari entzuteko" eta hauteskundeak aurreratzeko eskatu dio Lopez lehendakariari | Euskal Herria | Berria.info\nAsteartea, 2013ko maiatzak 21 - 14:24\nOrtuzarrek "herriari entzuteko" eta hauteskundeak aurreratzeko eskatu dio Lopez lehendakariari\nEAJren BBBko presidenteak adierazi du Patxi Lopez Jaurlaritzako lehendakariak "interesa duelako" jarraitzen duela gobernuan, eta hauteskundeak aurreratzeko eskatu dio. Udal eta foru gobernuen lehen urteurrenaren balorazioa egin du goizean EAJk.\nBerria.info 2012-05-19 - 14:05:38\nDatozen egunetan jakinaraziko dute zein izango den EAJren lehendakarigaia\nEAJk, PSE-EEk, Aralarrek eta Ezker Anitzak Memoriaren eta Elkarbizitzaren Institutua bultzatzeko akordioa lortu dute\nInkesta. Urkullu izango al da EAJko lehendakarigaia?\nAndoni Ortuzar EAJren Bizkai Buru Batzarraren presidenteak udal eta foru gobernuen lehen urteurrenaren balorazioa egiteko ekitaldian azpimarratu du EAJren lehen ardura "herri honentzat garai politiko berri bat sortzen laguntzea" dela, eta PSE-EEri "herriari entzuteko" eskatu dio. Hauteskundeak aurreratzearen alde agertu da Ortuzar, eta EAJren aldetik, Udal Legearen alde lanean jarraituko dutela nabarmendu du, legeak "adostasun mailarik gorena" izan dezan. "Urratsak ematen jarraituko dugu, bake aukera hau finkatzeko, eta Euskadin bizikidetza eraiki ahal izateko". PSE-EE-PP itunaren hausturaren inguruan berretsi du legealdia "amaituta" dagoela jada. "Ikuspegi politikotik, duela urte bete esan genuen PSE-PP arteko itunak ez zuela luze iraungo. Eta, hala izan da, ez du iraun", adierazi du.\nPatxi Lopez Eusko Jaurlaritzako lehendakaria gobernuan mantentzen bada "interesa" duelako da, Ortuzarren arabera. "Gobernuaren plataforma erabiltzen du kanpaina egiteko, gobernatzeko erabili beharrean".\n"Lopezen Gobernuak noraezean jarraitzen du, politika ekonomikorik gabe, politika industrialik gabe. Egin behar dutena egin beharrean, eztabaidak sortzen ari dira. Berriketan ari dira, gestionatu beharrean", gaineratu du.\nOrtuzar, gaur goizean. Luis Jauregialtzo / Argazki Press


Greba egingo dute Tubacexeko langileek abenduaren 3an, Arabako Batzar Nagusietan hitza hartzeko - Halabedi\n> Greba egingo dute Tubacexeko langileek abenduaren 3an, Arabako Batzar Nagusietan hitza hartzeko\nGreba egingo dute Tubacexeko langileek abenduaren 3an, Arabako Batzar Nagusietan hitza hartzeko\nnoviembre 27, 2020 through Aiaraldea.eus EnPrensa 0\nBatzar Nagusien eta Eusko Legebiltzarraren aurrean egingo dute elkarretaratzea, goizeko hamarretan. through Aiaraldea.eus\nEgun osoko lanuztea deitu du Tubacexeko Enpresa Batzordeak datorren asteko ostegunerako, abenduak 3. Greba goizeko seietan hasi eta 24 ordura amaituko da.\nArabako Batzar Nagusietan hartuko dute hitza langileek egun horretan. Gauzak hala, Gasteizera joateko autobusa antolatu dute, elkarretaratzea egingo baitute 10:00etan erakunde horren eta Eusko Legebiltzarraren aurrean.\nBatzordeak langileei jakinarazi die autobusean izena emateko sindikatuetako kideekin harremanetan jarri behar direla, eta elkarretaratzera joateko baimena emango dietela guztiei, hiriburura joaterako orduan arazorik izan ez dezaten.\nLanuzte eta mobilizazio ugari egin dituzte Tubacexeko langileek udazkenean, enpresak 150 langileren kostua murrizteko hartutako erabakiaren aurka.\n← »Aernnovaren etorkizuna ez dago inondik inora kolokan»\nCAF enpresa beasaindarrak Jerusalemen eraiki behar duen trenaren aurka mobilizatuko dira bihar Gasteizen →


Samedi 16 janvier 2021 à 12:08 - Mis à jour le samedi 16 janvier 2021 à 12:40\nOngi dakigu duela aspaldi euskaldunak munduan zehar ibili eta mugitu direla. Gaur egun oraindik euskaldun ainitz atxematen dugu munduaren leku desberdin ainitzetan eta hori haien arbasoak garaian migratu zutelako da gehienetan.\nOhartzen gira munduan zehar diren euskal gehienak Amerika Latinan atxematen direla.\nHori da landu izan den gaia Baionako zonbait ikerle eta irakasleen esku.\nDuela 3 urte ko-antolkuntza batean lanean aritu izan dira Beñat Cuburu eta Isabelle Tauzin beste ikerle batzuekin batera. EMILA deitzen da proiektu hori eta unibertsitate desberdin ainitzekin batera lanean aritu izan dira ; hau da, Bordaleko Montaigne unibertsitatea, UPPA unibertsitatea, Euskal Herriko Univertsitatea (EHU), Bordaleko unibertsitatea eta Limoges-eko unibertsitatea.\nLan hori guzia publikoki emateko gogoa dute orain eta horregatik mintzaldiak antolatuak izanen dira bai Baionako museoan maiatzaren 17an bainan ere Baionako IUT-an maiatzaren 18an.\nPrioektu horretan ere sortu dira bi obra, liburu bat "Emigrer au mexique à 15 ans" et dokumental bat "Parole de basque" ; bi obra horiek Beñat Cuburu-k proposatzen ditu.\nXehetasun guziak : https://emila.hypotheses.org/\nAmaiur Alfaro : Itsasorat eramaiten gaitu.\nAmaiur Alfarorekin gira itsasoan. Euskal herriko mariñel baten aktualitatea deskubrituko dugu, kontextu zail batean.


NOx gutxiagoren truke, CO2 gehiago | Ekonomia | Berria\nDiesel autoen salmentaren amiltzeak izan du horren agerikoa ez zen albo kaltea: auto berrien berotegi efektuko gasen isurketak handitu dira. 2010. urteaz geroztik lehen aldiz, auto berrien CO2 isurketak handiagoak izan ziren 2017an; batez beste, kilometroko 118,5 gramo isurtzen zituzten, aurreko urtean saldutako autoek baino %0,4 gehiago. 2018ko datuetan ere isurien hazkundea espero dute erakundeek.\nBatetik, Dieselgate delakoak, eta, bestetik, hiri handietako kutsadura mailek —eta ondoriozko debeku iragarpenek—, gasoliozko autoen erreinua eraitsi dute. Nitrogeno oxido (NOX) gutxiagoren bila, erosleen aukera nagusia gasolinazko autoak izan dira. Iaz Europan matrikulatutako autoen %56,7 gasolinazkoak izan dira, eta soilik %2 elektrikoak —nahiz eta elektriko horien salmentak %33 hazi—. Hego Euskal Herrian ere joera bera dago: iaz saldutako autoen %61 izan ziren gasolinazkoak eta %31 dieselak. 2019ko lehen hiru hilabeteetan matrikulatutako autoen %65,7 izan dira gasolinazkoak eta %23,5 dieselak.\nGasolinazko autoek dieselek baino CO2 gehiago isurtzen dute. %10 edo %40 gehiago, gasoliozko baliokidearen arabera. Era berean, isurketen arazoa murrizten ez du laguntzen SUV autoekiko areagotuz doan zaletasunak. Pisu handiagoko eta motor indartsuagoko SUVek, nola ez, beste hainbat autok baino CO2 gehiago isurtzen dute.


Milimetroak-etik Kilometroak-era | Kilometroak\n2018ko maiatzean, Amasa-Villabona eta Zizurkilgo Zubimusu ikastolak antolatu zuen lehenengoz Milimetroak festa.\nZubimusuk argi zuen ikastolak kalera atera nahi eta behar zuela; kalera, espazio publikoa delako; kalera, herriko eragile ugari biltzen delako bertan; kalera, Zubimusu ikastolaren azken urteetako eraldaketa plazaratzearekin batera, etorkizunari begira jarri nahi zuelako. Ikastolak herrian eragin behar duelako, herritarrekin batera.\nKilometroak jai handitik Milimetroak festa txikiagora, indarrak batuz, auzolana bultzatuz… Jendartetik jende multzo bilduagora, kontsumo eredutik parte-hartze aktibora; euskara iparrorratz, gazteak bidelagun, naziotasuna aldarri, hezkuntza eta aisialdia eskutik lotuta... Horiexek egun hartan bete ziren helburuetako batzuk.\nKilometroak jaiaren eredu berriaren ateetan, pausaleku interesgarria izan zen Milimetroak festa, bai antolaketari nola emaitzari begira. Formatu txikia, berritzailea, erakargarria… Eta baita eraginkorra ere. Esperotako fruituak eman baitzituen, eta baita gehiago ere. Izan ere, Milimetroak festaren amaieran iragarri zen 2020ko Kilometroak jaia Amasa-Villabona eta Zizurkilen burutuko zela. Albiste pozgarria, Zubimusu ikastolako irakasle, ikasle nahiz guraso, helburu beraren bueltan batu dituena.\nEuskal Herrirako hezkuntza-eredu propioa oinarri, euskara sustatuz eta bultzatuz beti, hainbat balio bildu nahi du bere baitan eredu berriko Kilometroak festak: anitza, euskalduna, sortzailea, parte-hartzailea, herritarra, herrikoia edota, besteak beste, jasangarria izatea.\nPausoz pauso, eskuz esku, Zubimusu ikastola osatzen duen komunitateak bere gain du orain eredu berriko lehen Kilometroak festa antolatzeko ardura. Ardura eta erronka, lehenengo aldiak dakarren errespetuari, ilusioak eta gogoak gaina hartuta. Patroirik gabeko Kilometroak festa ehundu behar du Zubimusu ikastolak, guztien ideia eta proposamenak entzun, jaso, osatu eta orraztuz. Izan dadila bide-urratzaile herrian bezala, eskualdean, Gizpuzkoan eta Euskal Herri osoan.


Haizeak eramanak – Kaixomaitia.eus | Bloga |Saltsa badago!\nKaixomaitia.eus · Haizeak Eramanak\nEz dut aurtengo abuztuaren zazpia sekula ahaztuko. Bezperan, jaiki orduko profil berri hura goitik behera miatu nuen, “antzekoa lehen ere ikusi izan duk, ez zaik oso ezezaguna egiten” pentsatu nuen nerekiko. Nahi zuen guztia omen zuen, senar perfektua, alaba zoragarria, ogibide bihurtzen asmatu zuen zaletasuna, eta idazteko gaitasuna bizitza berrasmatzeko, antza. Baina zoro gisa txortan egiteko garaia aspaldi joana zuela tankera hartu nion. Azken urteetan gorputza trebeki igurtzen bere besaulkian etzanda irudikatu nuen. Une iheskorrak, familiakoek harrapatuko ote zuten beldurrez beti, antsietateak asaldatzen zuen amorratuetatik haratago joango ez ziren momentuak seguruenik. Gogoratuko zituen, gogoratuko zituenez, ezkongaietako ehunka larru jotzeak, ezkontzan errautsetara mugatuak. Luzaroan horrela jarrai zezakeen ideia egina izango bazuen ere, atzeraka egin ez zion hitzorduen webgune bakarrean izena eman zuen ahalik eta argazki onena igoz. Hori guztia pentsatuta, biharamunean deika ari nintzaion.\nBaionan geratu ginen. Kafetegiko atetik sartzen ikusi orduko jakin nuen bera behar zuela izan, eta berak ere azkar bereizi ninduen. Begi handiak zituen, irribarre zintzoa, hortz zuriak eta ezpain lodiak. Aurpegiko aurkezpen-gutun horrek gauza on pilo bat iradokitzen zuen norbait bihurtzen zuen arren, berezia naiz emakumeekin atentzioa pizten didate edo ez. Hitzorduagatik izan ez balitz, ez dakit une bakar batez ere erreparatuko niokeen emakume hari, aitortu beharra daukat, nahiz eta susmatzen hasia naizen beti kale egiten dudala analisian.\nLagunarekin begirada gurutzatu orduko jakin nuen erdi etsipena ez zela nirea bakarrik, pentsatzen ari nintzena asmatu izan balu bezala. Kopa bat eskatu ondoren lehen hitzak esan genizkion elkarri eta mahai batean eseri ginen afaltzeko. Haizeak ekarrita bezala, saxofoi baten soinu sentsualak bildu gintuen emeki-emeki.\nOrdurako konturatu nintzen soinekoak gerria ondo markatzen ziola eta bular aldea kanpora ateratzen zitzaiola, baina tamainan, ez faltan eta ez soberan.\nLaguna argitaletxe ezagun bateko enpresa-andrea zen, horrek nagikeria handia piztu zidan, emakume aberats eta gizonezko pobrearen istorioetan ez baitut sinisten. Ez dute funtzionatzen. Inoiz ez. Hala ere, ondo konektatu genuen. Interesa pizten hasi zitzaidan, neure burua begirale handitzat badut ere ez ziren bezperako lehen ondorioak berresten ari, Baionako haizeak eramango balitu bezala. Bere iragan sentimentala kontatu zidan, lasai, lotsarik gabe begietara begiratzen ninduen bere ondorioak ateraz, nik gauza bera egin nuen, gutxi gorabehera.\nOrdaintzeko ordua iritsi zen. Ez zidan utzi esan nahi nuena amaitzen, erdibana ordain genezakeela, alegia. Zorrotz esan zidan bion afaria berak ordainduko zuela. Egiten utzi nion. Ez zegoen dena eginda, ordea, azken errematea geratzen zen. Bera begira neukan bitartean zerbait esango ote nion zain, bat-batean hurbildu eta bere hats epela bota zidan belarrira. Hura izan zen seinalea, besterik ez genuen behar izan. Nire andrezale izaera indartzen joan zen, aspaldidanik nuen estimu handiegian hainbeste urtetan zehar egindako ar alfaren rola. Ez zegoen kale egiterik. Harrapatu ninduen. Gau horretan, bere ahotsaz, hitzaz, esperientziaz eta adimenaz liluratzen hasia nengoen, izaki errugabe bat bihurtzeraino.\nHotelera bidean, arrazoizkoa behar zena baino gehiago hurbildu nintzaion. Erle erreginaren eta xaboi garestiaren usaina botatzen zuen, soinekoaren oihal finaren azpian bere bihotzaren taupadak sentitzen nituen kanpora atera nahian. Hoteleko igogailuaren intimitatera ez ginen berehala iritsi, gorputzak gogor estutu genituen azken solairuko botoiari ematen genion bitartean une hori luzatu nahi bagenu bezala.\nHoteleko gelara iritsi ginenean elkar biluztu genuen, ez genuen gehiago hitzik gurutzatu. Jantzi bakoitzak lurrean bukatu zuen, filmetan bezala. Musu luzea eman genion elkarri. Amorruz. Ordurako bere hankartearen hezetasuna nabaria zen, nabaria zen bezala bere mingainaren zaporea nire ahoan. Aurpegian egundoko plazera marraztuta zeukan. Gorputz polita zuen, nahiz eta berrogeita hamar urte urruti ez izan, oso ondo kontserbatzen zen. Adin horretako emakumea biluzik egoteak lotsarik erakutsi gabe, zoratu egiten nau. Nire kemenak bizitza propioa balu bezala erantzun zuen, beti egiten duen modura. Ni horretan kontzentratua nengoen bezala, laguna bere baitan zegoen, non sentsazio hori berria zirudien berarentzat, bere bizitzako antzeko unerik gogoratuko ez balu bezala. Horrek zer pentsatua eman zidan, baina hori geroago hausnartzea erabaki nuen.\nLasterra, nire gizontasun hezeari eutsi zion ahoan sartzeko, txokolatezko izozki goxoa irensteko erabiliko zuen amorru berdinarekin. Hurrupatu, miazkatu, eta ondo txupatu zuen, nire esku batek bere ezpainekin batera ibilbide etengabea egiten zuen bitartean, eta besteak, berriz, mugimendu erritmiko berdintsuak egiten zituen bere hanka arteko iluntasunean. Emeki-emeki gorputz osoa musukatu nion, hozkada txikiz lagundurik. Hozkada bakoitzeko hasperen sakonak egiten zituen. Bere sabeletik jaisten jarraitu nuen, gerria eta aldaka alde batera eta bestera mugitzen zituen arnasketa astintzen zitzaion bitartean.\nBere gorputz-lurrinak hordituta nindukan. Nire mihiak bere sexura iritsi nahi zuen, hor zegoen zain, guztiz bustia. Ezpain handi-txiki loriatsu horiek, nire ezpainen artean harrapatu ahal izan nituen, mihi-ukaldika xurgatuz. Bat-batean bere bi eskuek nire garondoan nituen, nire burua indar handiagoz estutuz bere iluntasunaren kontra. Eta bat, eta bi, eta hiru orgasmoz gozatu zuen. Bere zukuek ahoa busti zidaten, sentsazio horrek gehiago eta gehiago berotu ninduen, eta mugimenduekin jarraitu nuen, berak azken tanta bota zuen arte.\nNire plazeraren intentsitatea, berearen emaitzari begira egotearen harridurarekin nahastu zen. Emakume haren plazera neurtuko zuen amaren semerik ez da jaio. Gehiago eta gehiago eman niezaion eskatzen zidan. Segundo batzuetan zehar aukerak kalkulatu nituen, banekien ezin izango niola luzaroan nire buruari eutsi eta lagunaren barreneraino sartu nintzen, hondo-hondoraino. Aterpe samur hura uste nuena baino txikiagoa sentitu nuen, eta horrek estualdi bat baino gehiago sorrarazi zidan gehiago luzatze aldera. Baina ez zen txikia, aitzitik, ez zuen amaierarik, unibertsoaren handitasuna bezala, txikitzen zutena bere gorputzaren uzkurdura sismikoak ziren, epizentro guztiak hortxe zeudelarik. Ezin izan zion garrasi egiteari uko egin, bultzada bakoitzeko iturri agortezin baten antzera beste hainbeste garrasi irten baitzitzaizkion ni erabateko gozamenean lehertu nintzen arte, hark, dardarizoen artean, irentsi eta hurrupatu egin zuen nire zukutik ateratako tanta bakoitza, abar guztiak miazkatuz, ni aratz eta erabat hutsik utzi arte.\nDardara egiteari utzi zionean arnasa hartu zuen birikak minberatu zitzaizkion arte. Ondoren zigarro bat piztu zuen. Deskargaren zaporea zuen zigarro hark. Nik ez dut inoiz erre, baina berehala jakin nuen ezingo nuela inoiz sentitu une horretan bera sentitzen ari zena. Minutu batzuez askatasuna zer zen jakin zuen. Ni neu konturatzen nintzela. Nahi ez banuen ere, inbidia eman zidan. Une horietan ez ninduen ikusi ere egiten, bakarrik balego bezala infinituraino abstraitu zen. Nire buruari galdetu nion ea emakumeek ez ote duten gozatzeko gaitasun gehiago izango. Egun hauetan horri bueltaka nabil. Nik erre ez nuen zigarro haren zaporeaz askotan oroitu naiz oroimenean betiko geratu izan balitzait bezala.\nBueno, haria galdu gabe, hurrengo goizean, maitalearen bizkarrean burua bermatuta nuela, haizea gogotik ari zela entzun nezakeen lehen eguzki izpiak iragartzen ariko balira bezala. Eta bai, Baionako eguzkiaren lehen izpiek gelan sartu ziren bezalaxe betiko hasperena etorri zitzaidan. Pasiozko gau baten ondoren eguzkiak beti izan du nigan eragin hori. Banekien zer gertatuko zen bera esnatzen bazen. Azken urteetan gertatu zitzaion gauzarik onena izan zela esango zidan, berriro elkar ikusi behar genuela, bere bizitza askoz zoriontsuagoa izango zela nirekin, baina hainbat arrazoirengatik ezin zuela bere oraingo bizitza utzi. Betikoa. Isilik jaiki, trago bat ur hartu eta aitzakiaz beteriko ohar bat idazten hasi nintzaion, baina dutxa bat hartzeko beharra nuen handik aterako banintz. “Dutxan zerbait originalagoa bururatuko zaik oharra bukatzeko” nire buruari esanez dutxa hartzera joan nintzen, seko lo zegoela egiaztatu ondoren.\nBainutik irten nintzenean, ez zegoen haren arrastorik, joana zen. Nire harridura eztarritik pasatu ezinik mahi gainean aurretik utzita nuen oharra ikustera joan nintzen, hitz batzuk zeuden nireen gainean idatzita. —Nik ezingo nukeen hobeto esan. Izan ondo! —\nBere ihesak izoztuta utzi ninduen. Lehen aldia zen hori gertatzen zitzaidala, ez nengoen ohituta horretara, ni izaten nintzen beti alde egiten zuena eta sentsazioa ez zitzaidan batere gustatu, aitortzen dut. Jainkosa batekin amodioa egin nuela pentsatzen hasita negoen ordurako. Mugikorra hartu eta hitzorduen webguneari begiratu nion, ez nuen haren soslaia ikusten dagoeneko, Jainkosak blokeatu egin ninduen. Ezin izan nion irribarre egiteari utzi, irribarre zakarra izan zen hura, uste baino inozoagoa nintzela baieztatzen zuen irribarrea. Bat-batean, oso begikoa nuen beste soslai batekin topo egin nuen, hau beste baterako utzi beharko duk pentsatuta, gelako ateari danbatekoa eman eta etxerantz abiatu nintzen.\nHoteleko harreran, nire harridurako, harreragileak jakinarazi zidan gela ordaindu gabea zegoela modu bitxian begiratzen zidan bitartean, nire aldartea asmatzeko gauza balitz bezala. Begirada harengan hobeto pausatu nuen, neska puska, bizibizia, berrogei urte ingurukoa, ezkongabea, parekorik gabeko gorputza, ile guztiak nahasiak zituelarik imajinatu nuen, atseginez garrasika bera ere, joan hadi etxera aluzinatzen hasi haiz eta esan nion nire buruari, neskari ahal izan nuen irribarrerik hoberena eskainiz. Kreditu-txartela eman nionean berak hoteleko txartela luzatu zidan, atzealdean bere telefono zenbakia zuen idatzita —deituidazu— esan zidan, hortz zuri perfektuak erakusten zizkidan bitartean.


musikaria – Irunero\nPablo Fuentes ezagunagoa da Yecben izenez sare sozialetan. Bere burua bi metro dituen abeslari bakar gisa deskribatzen du eta Tik Tok zein Instagram sare sozialetan milaka zenbatzen ditu jarraitzaileak. Venezuelako Araia herrian jaio zen arren, bere talentua munduan zehar ezagutarazteko...\nIune Bermejo, abeslaria: “Abestuz bizitzea lortzen badut, sekulakoa izango da”\nIune Bermejo gazte irundarra da eta musikaren munduan bere lehen urratsak egin ditu dagoeneko. Urriaren 23 eta 24an, berriz, Zabaltza plazan egindako Gazteartean Fest jaialdiak eszenatoki batera igotzeko eta lehen aldiz publiko aurrean kantatzeko aukera eman d...\nMaitena Paillet, biolinista: “Orkestra handietan jo ahal izatea da nire ametsa”\nMaitena Paillet Euskadiko Ikasleen Orkestran (EIO) bakarlari gisa parte hartzera gonbidatu dute. Irundarrak irailetik aurrera Bruselako Royal Kontserbatorioan ikasiko du Europako biolin-irakasle ospetsuenetako betekin. Irungo biolin jotzaileak musikarekin zeri...


BURUZ BEHERA | elinberri\n2020. urriak 28 Alaitz Estonba Loinaz, Albisteak\nMunduan airea kutsatuegi dagoen honetan, zaila da arnastea eta ez naiz musukoari buruz ari. Osasuna politika bilakatu da, jendeak ez dauka irribarrerik kaleko ezezagunei eskaintzeko, egunero berri txarrak bakarrik entzuten dira eta entzuten ez ditugunak ia okerragoak dira, Tinder da orain bihotzen gordeleku eta buruak lelotzen dituzten programak ezjakinen topaleku. Baina agian isla bateko abenturen lekuko izatea hobe da gaurkoan zenbat mila kutsatu dauden irakurtzea baino. Edozein arazo txiki erraldoi bilakatzen zaigu segundo kontuan: inoiz baino sentiberago gaude, inoiz baino urduriago. Ordu txar bat egun txar bihurtzen da eta egun oso bat aste luze bat. Eta hala daramatzagu hainbat eta hainbat hilabete. Geroz eta egun euritsuagoak, geroz eta egun busti gehiago. Malkoen zergatia ulergaitza egiten zaigu gauetan eta goizeko irribarrea laster iluntzen da.\nBaina hala ere egunero kalea zapaltzeko aukera dugunok badugu zeri edo norbaiti esker eman, badugu nolabait zoriona bilatzeko aukera. Nahiz eta tabernak itxi, parkeko aire freskoak eta eramateko kafe batek inoizko arratsalderik onena oparitu diezaguke lagunik onenen alboan. Etxeko lau pareten artean ere zerbait ikasi genuen, familiarteko beste harreman bat sortzen, denbora administratzen, gutxirekin pozik bizitzen. Berriek egunero atsekabetzen bagintuzten ere. Itxaropen handirik gabeko bizimodu batera ohitzen ari gara, halamoduz arnasten dugu eta halamoduz disfrutatzen dugu jada existitzen ez den askatasunaz. Bizi baina gehiago, bizirauten ari ote gara? Agian bai, baina bidaia hau beharrezkoa izan daiteke etorkizun oparo batentzat ( nahiz eta honen inguruko aurrerapenek ere ez dakarkiten berri onik ).\nHori bai, inork ez du sinesten jada izurri honek pertsona eta gizarte hobeak egingo gaituenik: bada inor errespetatzen ez duenik eta bada, batez ere, arazo guzti honetaz bere politika kanpaina egin duenik. Ekonomia osasunaren gainetik jarri dute agintariek eta horren ondorioa bigarren olatu honetan nabaritzen ari gara. Baina akatsek gure artean jarraitzen dute: gizakia omen da harri berdinarekin bi aldiz estropezu egiten duen bakarra. Zenbakitzat hartzen gaituzte egunero, osasun eta sentimenduak jolastzat. Eta guk utzi egiten diegu gainera, baina hori ez da gauza berria gizarte honetan.\nUdazken koloreak ari dira ingurua betetzen: hain ondo arnasteko gogoa ematen dizun airea hozten, hostoak hamaika koloreren forma hartzen, hotza sentimendu berriak sortzen. Agian neguak elurrarekin batera berri onik ere ekarriko du, edo agian Olentzerok itxaropen apur bat utziko digu galtzerdietan. Hori bai, banan-banan izan beharko, familia osoa elkartu ahal izatea oraindik imajinagaitza egiten baitzait. Mahaietan hutsune asko egongo ote dira aurtengoan? Lehenagotik hutsik zeuden zuloak nahikoa ez eta oraindik faltan botatzeko gehiago edukiko ote dugu aurten? Ai, gure aitonak barre algarez beteko luke mahaia aurten ere, egoerarik okerrenari ere aurpegi ona jarriz, egunkariko papera erabiliz urtero eraikitzen zuen gezurrezko Olentzerorekin izurriteari buruz hitz eginez, Txirritaren bertso berriak inoiz ahaztuko ez zituzten bilobei erakutsiz… Familia eta kantu zahar pare batekin pozik beharko dugu aurten, forma berri batez eraikiz gure irribarreak.


Oradour-Saint-Genest - Wikipedia, entziklopedia askea.\nAzat-le-Ris, Lathus-Saint-Rémy, La Bazeuge, Darnac, Dinsac, Le Dorat, Saint-Sornin-la-Marche, Thiat eta Val-d'Oire-et-Gartempe (en)\n164 (%49.7) 169 (%51.2)\nOradour-Saint-Genest (frantsesez eta ofizialki: Oradour-Saint-Genest) Okzitaniako udalerri bat da. Administratiboki Frantziako Vienne Garaia departamenduan dago, Akitania Berria eskualdean. 2013an 396 biztanle zituen.\n2007an Oradour-Saint-Genest udalerrian erroldatutako biztanleak 396 ziren. Familiak 168 ziren, horien artean 56 pertsona bakarrekoak ziren (36 bakarrik bizi ziren gizonak eta 20 bakarrik bizi ziren emakumeak), 64 seme-alabarik gabeko familiak ziren eta 48 seme-alabak dituzten bikoteak ziren.\n2007an 317 etxebizitza zeuden, 180 familiaren etxebizitza nagusia ziren, 120 bigarren erresidentzia ziren eta 17 hutsik zeuden. 314 etxeak ziren eta 1apartamentu bat zen. 180 etxebizitza nagusietatik 146 bere jabearen bizilekua ziren, 25 alokairuan okupaturik zeuden eta 9 doan lagata zeuden; 1ek gela bat zuen, 10 etxek bi zituzten, 32 etxek hiru zituzten, 51 etxek lau zituzten eta 86 etxek bost zituzten. 135 etxek euren parking plaza propioa zuten azpian. 91 etxetan ibilgailu bat zegoen eta 62 etxetan bat baino gehiago zituzten.\nOradour-Saint-Genest udalerriko biztanleria-piramidea 2009an .\n2007an lan egiteko adina zuten pertsonak 221 ziren, horien artean 141 aktiboak ziren eta 80 inaktiboak ziren. 141 pertsona aktiboetatik 129 lanean zeuden (65 gizon eta 64 emakume) eta 12 langabezian zeuden (8 gizon eta 4 emakume). 80 pertsona inaktiboetatik 31 erretiraturik zeuden, 20 ikasten zeuden eta 29 "bestelako inaktibo" gisa sailkaturik zeuden.\n2009an Oradour-Saint-Genest udalerrian 174 unitate fiskal zeuden, 364 pertsonek osaturik. Pertsona bakoitzeko diru-sarrera fiskalaren mediana urteko 12.942,5 euro zen.\n2007an zeuden 16 komertzioetatik, 1 janari enpresa zen, 6 eraikuntza enpresak ziren, 3 ibilgailuen saltze eta konpontze enpresak ziren, 1 ostalaritza eta jatetxe enpresa zen, 3 zerbitzu enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 6 zerbitzu publikoetatik, 4 zurginak ziren, 1 ile apaindegia eta 1 jatetxe.\n2000. urtean Oradour-Saint-Genest udalerrian 36 nekazaritza-ustiategi zeuden, 2.552 hektarea erabiltzen.\nLe Dorat (4,6 km)\nLa Bazeuge (4,8 km)\nThiat (5,5 km)\nDarnac (6,1 km)\nDinsac (6,5 km)\nSaint-Sornin-la-Marche (7,2 km)\nBNF: 15278832d (data)\nOrriaren azken aldaketa: 24 abendua 2021, 22:41.


Irekia Eusko Jaurlaritza - Gobierno Vasco :: Enplegu eta Gizarte Politikako sailaren lehentasunezko helburua, Euskadin gizarte kohesioari eustea\nEnplegu eta Gizarte Politikako sailaren…\nEnplegu eta Gizarte Politikako sailaren lehentasunezko helburua, Euskadin gizarte kohesioari eustea\n<iframe src="https://www.irekia.euskadi.eus/eu/embed/videos?flv_video=2013%2F02%2F06%2Fcomision_empleo%2Fcomision_empleo.flv" width="320" height="210" allowfullscreen></iframe>\nEnplegu eta Gizarte Politikako sailaren lehentasunezko helburua, Euskadin gizarte kohesioari eustea Iturria: Irekia\nJuan María Aburto Eusko Jaurlaritzako Enplegu eta Gizarte Politikako sailburuak legegintzaldi honetarako hiru lehentasun hauek aurkeztu ditu gaur Legebiltzarrean: krisi ekonomikoak enpleguan dituen ondorioak arintzen laguntzeko gizarte-akordioak sustatzea; alokairu sozialeko politika publikoak bultzatzea, eta Gizarte Zerbitzuen Legearen garapen iraunkorra lortzea.\nJuan María Aburtok Eusko Legebiltzarreko Enplegu, Gizarte Politika eta Etxebizitzako Batzordearen aurrean adierazi duenez, Euskadik gizarte-kohesioari eutsi dio eta premia-egoeran dauden milaka familiari bizi-kalitateko gutxieneko baldintzak bermatu dizkie azken hamarkadotan, ezarritako gizarte-babeseko sistemei esker. «Uneotan, krisiak irauteak eta diru-sarrera pribatuak zein publikoak murriztu izanak egoera zailean jarri dute euskal gizartea», nabarmendu du sailburuak.\nEnplegu eta Gizarte Politikako sailburuak Eusko Jaurlaritzak enpleguaren, gizarte-politikaren eta etxebizitzaren arloetan dituen lehentasunak azaldu ditu.\nEnpleguari dagokionez, gizarte-elkarrizketari berriro heltzea da lehentasuna, krisi ekonomikoaren ondorio larriak arintzeko akordioak lortzeko. Ildo horretatik, «Lanbideren jarduera lan-eskatzaileen eta enpresen arteko bitartekotza egitera bideratu beharra» dagoela nabarmendu du Aburtok. Era berean, enplegu-politikei buruzko eskumen guztiak -pasiboak barne- eskatu ditu, «bien konbinazioa oinarrizko tresna baita langabeziari aurre egiteko».\nGizarte-politiken arloan, Jaurlaritzaren erantzukizuna lege-garapena eta arautzeko ahalmena dira funtsean. «Horregatik, herritarrei zerbitzua emateko modurik onena garapen jasangarria egitea da, baliabideak kudeatzeko ardura duten erakundeen -foru-aldundien eta udalen- aukera errealekin bat datorrena», adierazi du Enplegu eta Gizarte Politikako sailburuak.\nAmaitzeko, hauxe adierazi du Juan María Aburtok: «Uneotan, etxebizitza-politikek, gehienbat, krisi ekonomikoaren ondorioz sortutako gizarte-larrialdiko egoerei erantzun behar diete, gizarte-alokairua sustatuta».\nSaileko_Helburuak.pdf 1000 KB (application/pdf)


Mackenzie-Papineau Batailoia - Wikipedia, entziklopedia askea.\nMackenzie-Papineau Batailoiaren boluntarioak.\nMackenzie-Papineau Batailoia ingelesez: Mackenzie–Papineau Battalion), baita ere Mac-Paps izenarekin ezagunak, Espainiako Bigarren Errepublikaren defentsan faxismoaren aurka, Nazioarteko Brigaden barruan, batez ere Kanadako boluntarioekin sortu zen armada gorputza izan zen. Boluntarioen zifra gerra osoan 1.448 izan ziren; horietatik 721 borrokan hil ziren. Kanada izan zen, Frantzia ondoren, proporzionalki, Nazioarteko Brigadetara boluntario gehiago eman zituen herrialdea.\nBoluntarioek William Lyon Mackenzie eta Louis-Joseph Papineau oroimenez izendatu zuten batailoia. Gizon hauek 1837-1838ko matxinada gidatu zuten Kanadan. XIX. mendean Kanadako politikari garrantzitsuak izan ziren, gobernu garbi eta arduratsuaren alde. Kanadako boluntarioek izen hori aukeratu zuten beren identitate nazionala azpimarratzeko eta Errepublikaren gobernuaren alde zuten konpromisoaren ikur gisa.\nHasiera batean Espainiara joan ziren boluntarioak Abraham Lincoln Batailoian integratu ziren, estatubatuarrekin batera. 1937ko otsailean 500 ziren eta, ondorioz, berezko batailoia antolatu zen. Boluntario gehienak langileak ziren. Kanadako Alderdi Komunistak borrokalariak erakartzeko kanpaina aurrera eraman zuen baina bataioilan ideologia desberdinetako boluntarioak zeuden: sindikatuen partaideak, politikoki ez antolatutako pertsonak, sozialistak, e.a. Gehienek, nahiz eta kanadiarrak izan, ezaugarri amankomun gisa sustrai europearra izatea zuten, batez ere Finlandian eta Ukrainian.\n1937an, Kanadako Gobernuak, Londresko Batzordearen erabakiak jarraituz, hango hiritarrak Espainiako Gerran partehartzea ilegaltzat jo zuen. Ondoren, izen emateak jarraitu zuen baina bakarrik lan zibilak egiteko: medikuak, erizainak, ingeniariak... Hala ere, boluntarioak jarraitu ziren Espainiara ailegatzen, horretarako argumentu faltsuak erabiliz. Orokorrean, Toronto edo Montreal bezalako hiri handietatik Estatu Batuetara joaten ziren, handik Frantziara joateko eta Pirineoetatik muga gainditzeko.\nMackenzie-Papineau Batailoia XV. Nazioarteko Brigadan zegoen integratuta. Lehenengo borrokak Jaraman izan ziren; han izen handia lortu zuen. Bruneteko guduan ibili ondoren, Teruelgo guduan borrokatu zuten eta Aragoiko atzera egitean ere bai. Kataluniako eta Valentziako fronteak defenditu zituzten. Batailoiaren azken borroka Ebroko gudua izan zen; han baxa asko izan zituzten. 1938ko irailaren 21ean, oraindik Ebro aldean zeudenean, Errepublikaren agindua heldu zitzaien atzera egiteko. Batailoia desegin zen eta boluntarioak Kanadara bidali zituzten.\nHasiera batean Kanadako Gobernuak brigadisten itzulera ez zuen onartu, azken finean gobernu horren aginduen aurka Espainiara joan baitziren. Azkenik, 1939ko urtarrilean, haien itzulera onartu zuen. Bigarren Mundu Gerraren hasierarekin batailoiaren beterano batzuek faxismo eta nazismoaren aurka lehendabizikoak borroka egin zuten izaera onartzea Gobernuari eskatu zioten. Hala ere, inoiz ez zuten horrelako onarpen ofizial bat izan.\n↑ Jean, Michaëlle, Kanadako Gobernadore Nagusiaren hitzaldia MacKenzie-Papineau Battalion Monumentuaren inaugurazioan, Ottawa, 2001ko urriaren 20an.\n↑ Hugh Thomas, La Guerra Civil Española, 1035-1036 or.\n↑ Beeching, William C. Canadian Volunteers: Spain 1936–1939. Regina: U. of Regina, 1989.\n(Ingelesez):Mackenzie-Papineau Batailoiaren lagunak.\nOrriaren azken aldaketa: 22 ekaina 2021, 00:55.


GURE MARKET, Gipuzkoako elikagai industriako enpresen eta agenteen topagunea, azaroaren 9an egingo da\nEkitaldiaren helburua elikagai industriako enpresen arteko elkarlana sustatzea da. Ekitaldiak 3 orduko iraupena izango du: goizeko 9etan hasi eta eguerdiko 12etan bukatuko da.\nEibarrek bat egingo du Zientzia Astearekin\nEibarrek lehen aldiz hartuko du Euskal Herriko Unibertsitateak eta Eibako Udalak antolatu duten zabalkunde zientifikoko ekitaldirik handiena; azaroaren 7tik 11ra izango da.\nMutrikun enplegua sortzeko eta ekintzailetza bultzatzeko programa (Mutrikulan)\nMutrikuko Udalak 2018 urterako Mutrikun enplegua sortzeko eta ekintzailetasuna bultzatzeko laguntzen deialdia argitaratu du Gipuzkoako Aldizkari Ofizialean (Mutrikulan).


50 jarduera programatu ditu Cristina Enea Fundazioak udazkenerako - Noticias de Gipuzkoa\n50 jarduera programatu ditu Cristina Enea Fundazioak udazkenerako\n– a.z. 25.09.2020 | 01:23\nAtzo zabaldutako Zigor Garciaren erakusketa. Argazkia: N.G.\nCristina Enea Fundazioak udazkeneko programazioari ekin dio dagoeneko "nolabaiteko normaltasunez" izandako udara atzena utzi ondoren. Guztira 50 jarduera prestatu dituzte eta denboraldi honetarako amabitxitzat Gipuzkoako Erizain-tza Elkargo Ofiziala hartu dute, haien lanarengatik eskerrak emateko asmoz. "Gaur, inoiz baino gehiago, osasuna eta ingurumena eskutik doaz", aldarrikatu dute erizainek udazkeneko egitarauan txertatutako idatzian.\nBatez ere kanpoan egiten diren ekimenak antolatzen saiatu dira, pilaketarik egon ez dadin. Hala, Cristina Enea parkea bera aprobetxatuko dute eta naturak udazkenean sortzen dituen aldaketak ezagutzeko bisita gidatuak izango dira, baita haren historia eta Mandasko duke-dukesaren bizitza hobeto ezagutzeko ibilbideak ere.\nBeste kasu batzuetan ez da posible izango kanpoan egotea, adibidez, Zigor Garcia artista pasaitarraren Haitzaren gibeletik erakusketan. Atzo zabaldu zituen ateak Jaizkibel mendiaren geologia eta formak islatzen dituen lanak.\nCristina Enea Fundazioak, Donostiako Udalak eta San Telmo Museoak elkarlanean antolatutako Agora K2050 zikloko klima-aldaketari buruzko hitzaldiak ere itzuliko dira eta, besteak beste, Valvanera Ulargui (Klima Aldaketaren Espainiako Bulegoko zuzendaria), Yayo Herrero (antropologoa eta aktibista ekofeminista) eta Mari José Sanz (Basque Center for Climate Change ko zuzendaria) izango ditu hizlari (urriaren 28an eta azaroaren 25ean izango da, 19.00etan).\nHazien eta agroekologiaren inguruko jarduerak ere berreskuratuko dituzte, Haziera ekimenaren baitan. Proiekzioei dagokienez, urriaren 1ean Aralar dokumentala ikusteko eta haren zuzendariekin hitz egiteko aukera izango da.\nUliako interpretazio zentroan ere tailerrak eta orientazio jarduerak antolatu dituzte.\nOsasun eta segurtasun neurriak errespetatuz egingo dituzte guztiak. Hala, ekintzetan parte har-tzeko izena eman beharko da aurretik, edukiera mugatua izango baita eta kutsadurarik balego ekintzetan parte hartu duten guztiekin harremanetan jartzeko aukera izateko.


Historian lizentziatua; Psikologian doktorea\nEusko Jaurlaritzako lehendakaria hautatzea. [10 11 01 00 0001] (2012-12-12)\nEuskal Sozialistak legebiltzar-taldeak egindako legez besteko proposamena, bakerako eta elkarbizitzarako lantaldea sortzeari buruz. Eztabaida eta behin betiko ebazpena. [10 11 02 01 0013] (2013-02-14)\nGaldera, Laura Mintegi Lakarra EH Bildu taldeko legebiltzarkideak lehendakariari egina, lehendakari jaunak Espainiako presidente Mariano Rajoy-rekin egiten dituen bileren aurretik Legebiltzarra informatzearen inguruan. [10 10 05 01 0013] (2013-02-22)\nInterpelazioa, Laura Mintegi Lakarra EH Bildu taldeko legebiltzarkideak lehendakariari egina, EAEko eta Nafarroako gobernuen arteko harremanei buruz. [10 10 04 01 0022] (2013-03-01)\nGaldera, Laura Mintegi Lakarra EH Bildu taldeko legebiltzarkideak lehendakariari egina, EAEko 2013rako defizitari buruz. [10 10 05 01 0117] (2013-05-24)\nGaldera, Nerea Llanos Gómez Euskal Talde Popularreko legebiltzarkideak Segurtasuneko sailburuari egina, Ertzaintzak Ondarroan ETAren laguntzailearen atxiloketan izandako jokabideari buruz. [10 10 05 01 0105] (2013-05-24)\nGaldera, Laura Mintegi Lakarra EH Bildu taldeko legebiltzarkideak lehendakariari egina, Europako Batzordeak Espainiako estatuari ezarritako agindu berriak aplikatzeari buruz [10 10 05 01 0129 (10\_10\_05\_01\_00129) (2013-06-07)\nGaldera, Laura Mintegi Lakarra EH Bildu taldeko legebiltzarkideak lehendakariari egina, Euskal Herriak burujabetzara egin behar duen bide propioaren inguruan. [10 10 05 01 0167] (2013-10-04)\nLehendakariaren agerraldia, berak eskatuta, X. legegintzaldiko legegintza-egutegia (2012-2016) aurkezteko. [10 10 13 01 0002] (2013-10-24)\nMistoa-UPyD legebiltzar-taldeak egindako legez besteko proposamena, Euskadin gardentasunari buruzko lege bat onetsi beharrari buruz. Eztabaida eta behin betiko ebazpena [10 11 02 01 0297] (2013-11-21)\nEuskal Autonomia Erkidegoko 2014. urteko Aurrekontu Orokorrak onartzen dituen legearen proiektuari aurkeztutako osoko zuzenketak. Eztabaida eta botazioa. [10 09 01 01 0002] (2013-12-09)\nEH Bildu legebiltzar-taldeak egindako legez besteko proposamena, Espainiako Gobernuko ordezkariaren kargua desagertzeko. Eztabaida eta behin betiko ebazpena. [10 11 02 01 0263] (2013-12-19)\nInterpelazioa, Daniel Maeztu Perez EH Bildu taldeko legebiltzarkideak lehendakariari egina, Euskaltelen lurraldearekiko atxikimendua bermatzeari buruz. [10 10 04 01 0155] (2014-03-07)\nEH Bildu legebiltzar-taldeak egindako legez besteko proposamena, 1936ko altxamenduaren, 1936-1939ko gerratearen eta 1939-1975ko diktaduraren gorazarrea egiten dituzten ikurrak euskal udaletatik kentzeko. Eztabaida eta behin betiko ebazpena. [10 11 02 01 0420] (2014-03-20)\nEuzko Abertzaleak eta Euskal Sozialistak legebiltzar-taldeek egindako legez besteko proposamena, gure erakunde-estrukturaren eraginkortasuna indartu beharrari eta estruktura hori gaur egun lurralde historikoek eta Euskadiko Erkidego Autonomoak bere osotasunean dituzten behar eta baldintzetara egokitu beharrari buruz. Eztabaida eta behin betiko ebazpena. [10 11 02 01 0418] (2014-03-27)\nInterpelazioa, Laura Mintegi Lakarra EH Bildu taldeko legebiltzarkideak lehendakariari egina, Jaurlaritzak legegintza-egutegia ez betetzeari buruz [10 10 04 01 0178] (2014-05-30)\nMistoa-UPyD legebiltzar-taldeak egindako legez besteko proposamena, politikari, kargu publiko eta besteren forupeko egoerak kentzeko egin behar diren lege-aldaketei buruz. Eztabaida eta behin betiko ebazpena [10 11 02 01 0518] (2014-06-12)\nEuskal Sozialistak legebiltzar-taldeak egindako legez besteko proposamena, memoriaren eta oroitzapenaren ibilbideen katalogo bat egiteari buruz. Eztabaida eta behin betiko ebazpena. [10 11 02 01 0468] (2014-06-12)\nErakunde, Segurtasun eta Justizia Batzordearen irizpena, kargu publikodunaren jokabide-kodea eta haren bateraezintasun-araubidea arautzeko lege-proposamenaren gainean egindakoa. Eztabaida eta behin betiko ebazpena. [10 09 02 02 0004] (2014-06-26)\nGaldera, Laura Mintegi Lakarra EH Bildu taldeko legebiltzarkideak lehendakariari egina, publizitate instituzionalari buruz. [10 10 05 01 0384] (2014-06-27)\nMahaia hautatzea (2013-01-15)\nSegurtasuneko sailburuaren agerraldia, Nerea Llanos Gómez Euskal Talde Popularreko legebiltzarkideak egindako eskaerari jarraituz batzordeak eskatuta, informazioa eman dezan Ertzaintzaren zenbait komisariatan Espainiako bandera kentzeari buruz (10\_10\_06\_03\_00003) (2013-02-08)\nEskariak eta galderak (2013-02-27)\nSegurtasuneko sailburuaren agerraldia, berak eskatuta, 2012. urtean Euskal Autonomia Erkidegoan egindako delitu eta falten arloko datuei buruzko argibideak emateko (10\_10\_06\_02\_00013) (2013-03-12)\nEuskal Sozialistak taldeak aurkeztutako legez besteko proposamena, Segurtasunaren eta Larrialdien Kudeaketa graduaren jarraipenari buruz. Proposamenari eta aurkeztutako zuzenketari buruzko eztabaida eta behin betiko ebazpena (10\_11\_02\_01\_00198) (2013-09-20)\nDatuak Babesteko Euskal Bulegoaren zuzendariaren agerraldia, berak eskatuta, azalpenak emateko Datuak Babesteko Bulegoak egiten duen lanari buruz. [10 10 06 02 0034] (2013-12-02)\nJaurlaritzaren Idazkaritzako eta Legebiltzarrarekiko Harremanetarako zuzendariaren agerraldia, berak egindako eskaerari jarraituz batzordeak eskatuta, azaltzeko 2013ko legez besteko proposamenen, mozioen eta ebazpenen batetze-mailari buruzko Txostena, eta legebiltzar-taldeen errekerimenduei erantzuteko. (10\_10\_06\_03\_00464) (2014-03-19)\nLege-proposamena, kargu publikodunaren jokabide-kodea eta haren bateraezintasun-araubidea arautzeko. Lantaldearen txostena aurkeztu eta, hala badagokio, irizpena onestea (10\_09\_02\_02\_00004) (2014-06-17)\nELA Euskaltel sindikatuaren ordezkarien agerraldia, beraiek egindako eskaerari jarraituz batzordeak eskatuta, ezagutzera emateko ELAren ordezkaritza sindikalak Euskaltel SAren lanpostuen eta lurraldearekiko atxikimenduaren egoerari buruz egiten dituen gogoeta, proposamen eta aldarrikapenak. (10\_10\_06\_03\_00621) (2014-06-24)\nZenbait euskal udalerritako alkateen agerraldia, haiek egindako eskariari jarraituz, batzordeak eskatuta, preso dauden eta gaixotasun larriak dituzten zenbait herrikideri buruzko kezka azaltzeko eta irtenbide bat aurkitzeko haien egoera dela-eta (10\_10\_06\_03\_00160) (2013-10-16)\nHezkuntza, Hizkuntza Politika eta Kulturako sailburuaren eta EITBko zuzendari nagusiaren agerraldia, beraiek eskatuta, EITB taldearen jarduera-ildo nagusiak zehazte aldera (10\_10\_06\_02\_00014) (2013-05-13)\nUnai Urruzuno Urresti, EH Bildu taldeko legebiltzarkideak egindako agerraldi-eskea, EITBko zuzendari nagusiak azaltzeko herri-erakunde horrek zer irizpide erabili dituen Donostiako Aske Guneari buruzko informazioa emateko. Agerraldi-eskeari buruzko ebazpena eta, hala badagokio, agerraldia egitea (10\_10\_06\_03\_00093) (2013-05-13)\nEuskal Sozialistak legebiltzar-taldeak aurkeztutako legez besteko proposamena, 1983ko terrorismoaren biktimak gogoratzeari buruz. Proposamenari eta aurkeztutako zuzenketei buruzko eztabaida eta behin betiko ebazpena (10\_11\_02\_01\_00322) (2014-02-03)\nEuskal Sozialistak legebiltzar-taldeak aurkeztutako legez besteko proposamena, EITBk terrorismoaren deslegitimazioan eta biktimen aitorpenean duen eginkizunari buruz. Proposamenari eta aurkeztutako zuzenketei buruzko eztabaida eta behin betiko ebazpena (10\_11\_02\_01\_00332) (2014-02-03)\nHonako legez besteko proposamen hauek batera eztabaidatu eta behin betiko ebazpena hartzea: Lehenbailehen eztabaidatzeko Mistoa-UPyD legebiltzar-taldeak egindako legez besteko proposamena, erakunde-publizitatea kontratatzerakoan egin diren ilegaltasunei buruz. Lehenbailehen eztabaidatzeko EH Bildu legebiltzar-taldeak egindako legez besteko proposamena, iruzurrezko publizitate instituzionalari buruz. (10\_11\_02\_01\_00548, 10\_11\_02\_01\_00549) (2014-07-07)


Aurten ikasi ditugun 20 hitz eta ahaztu ditugun beste bi • ZUZEU\nAurten ikasi ditugun 20 hitz eta ahaztu ditugun beste bi –\nTira, den-denak ez ditugu aurten ikasi, batzuk lehendik ezagunak genituen. Baina aurten ahotan ibili ditugulako edo albiste izan direlako sartu ditugu zerrenda honetan. Eta ahaztu ditugun horiek ere ez ditugu bat-batean gure oroimenetik ezabatu, jakina, baina galbidean jarri ditugu amaitzear dugun 2019 honetan. Bai ikasi ditugunak, bai ahaztu ditugunak urtea nola eta zertan joan zaigun errepasatzeko aitzakia dira guretzat, eta zerrenda honek, pentsatuko duzunez, ez du hori baino goragoko asmorik.\nHauexek dira, beraz, hautatu ditugun #2019koHitzak:\n1) Urte berria Euskaltzaindiaren arau berri eta aipagarri batekin hasi genuen. Ez «diru-laguntza» eta ez «diru laguntza»… «dirulaguntza» idatzi behar dugula erabaki zuen Akademiak urtarrilean. Eta, dagoeneko, gero eta gutxiagotan ikusten dira zuriunez edo marratxoz banatutako “dirulaguntzak”, euskaldunok arauen jarraitzaile finak garen seinale, antza.\n2) Eta, berrikuntzekin jarraituz, kalapita ugari sortu dira aurten enpresa-eredu berriek ekarri dizkiguten «ibilgailu gidaridun» edo «VTC» famatu horiekin. Gogoratuko duzunez, taxilariek grebak ere egin zituzten Bartzelonan eta Madrilen, eta Cabifyk Bartzelona utziko zuela iragarri zuen urtarrilean bertan. Horrelako enpresak gurera ere iritsi direnez, ezinbestean ohitu beharko ditugu belarriak hitz horietara. Edo ez, auskalo!\n3) Izan ere, bada alferrikako berrikuntzei aurre egin nahi dionik ere. Esate baterako, Parisko Literatura Azokan «Young Adult» txokoa jarri zutela-eta, hainbat idazlek protesta-gutun bat idatzi zuten, young adult hori eta ingelesezko beste alferrikako mailegu batzuk frantsesez gero eta gehiago erabiltzen direla salatzeko. Datorren edizioan antzeko txokorik berriro jarriko duten eta, jartzekotan, nola deituko dioten ikusi beharko.\nNON AU « YOUNG ADULT » À LIVRE PARIShttps://t.co/xWPAiAeWRV https://t.co/xWPAiAeWRV\n— CAAP (@CaapAuteurs) February 1, 2019\n4) Eskerrak umore-pitin batek gauzak goxatzen dituen. Adibidez, aurten hitz berri bat ikasi diegu Zaldieroari eta @txerren txiolariari, ergatiboa gaizki erabiltzen duenari esateko modukoa: «ergaizki». Bidea egingo duen ez dakigu, baina ez esan erabilgarria ez denik! «Hi, ergaizki!»\nErgaizki by @zaldieroa (eta @txerren ). pic.twitter.com/Ml4zLomygA\n— Goizalde Landabaso (@GoizaldeL) February 19, 2019\n5) «Zulo beltzak» ez dira berriak, jakina. Baina apirileko albistegietan inoiz baino hizpide handiagoa eman zuten, orduan lortu baitzen lehenengo aldiz zulo beltz bati argazki bat egitea (eta argazkian zerbait ikustea). Eta, bai, zulo beltz hura Einsteinek irudikatutakoen antzekoa omen zen. Ezusteko gutxi horretan!\n6) Espaziora begira jarraituz, edonork daki lurrikara bat zer den, baina aurten lehen aldiz «martikara» bat detektatu du NASAk (alegia, lurrikara moduko bat, baina Marten gertatutakoa). Guk behintzat ez dakigu Einsteinek horrelakorik irudikatu zuen ala ez, baina gutxi harritu.\nLehen “martikara” (edo lurrikara martetarra) detektatu du @NASAInSight zundak. Entzun: https://t.co/ldih8DQWs1\n— Ana Galarraga Aiestaran (@AnaGalarraga1) April 23, 2019\n7) Hori bai, inoiz irudikatu ez genuena zera da: zaborra jasoz korrika ibiltzea. Kirola eta ekologismoa uztartzen dituen joera berri hori Suedian sortu omen da, eta dagoeneko Bartzelonara iritsi da. Gurera ere iristen bada gogoan hartu beharko dugu kirol berri horren izena: «plogging»a.\nArriba a Catalunya el “plogging”, córrer recollint escombraries. Una activitat entre esport i ecologisme que va néixer a Estocolmhttps://t.co/3GIAdaBrGi\n— 324.cat (@324cat) April 15, 2019\n8) Apirilean edo, Hegoaldean lehen aldiz entzun eta irakurri genuen lagunarteko hizkeratik sortutakoak diruditen hitz horietako bat… «trifatxito» famatua. Eskuineko hiru alderdiren batura izendatzeko erabili zuten hitz hori Espainiako Kongresurako hauteskundeen kanpainan. Eta lagunartean bakarrik ez, irrati-telebistetako solasaldi serio-antzekoetan, politikarien ahotan, eta nonahi entzun eta irakurri dugu hitz berria.\n9) Eta, trifatxitoa aski ez, eta, gainera, aurten boladan ibili da beste hitz bat, eskuindar espainolistek janzten omen duten mahukarik gabeko jaka-mota bat izendatzen omen duena. Zuk ere ikusi dituzu «fatxaleko» horiek?\nFatxalekoak ikusi ditut\n— txerren (@txerren) April 28, 2019\n10) Zorte pixka batekin azken hitz berri horiek iritsi zaizkigun bezala joango dira, eta laster ahaztuak izango ditugu. Baina agian hain erraz ahaztuko ez duguna «LATE» izango da. Aurten irakurri dugunez, orain arte Alzheimerrarekin nahasten zen dementzia berri bat deskribatu dute zientzialariek, Alzheimerra baino adin nagusiagoetan agertzen omen dena. Dementzia-mota horri LATE deitu diote, antza.\n11) Eta, urtero bezala, hitz berriei ongietorria egiteaz gain, beste hitz batzuei agur ere esan diegu aurten. Adibidez, gure artean ondo errotuta zegoen «EGA»ri agur esaten hasteko unea iritsi da, ez baita berriz egingo halako azterketarik Araban, Bizkaian eta Gipuzkoan. Aurrerantzean, EAEn euskara-maila hori frogatu nahi dutenek HABEren C1 azterketa egin beharko dute. Garai modernoak, dudarik gabe. Halere, oraindik ez dugu EGA guztiz ahaztuko, Nafarroan eta Ipar Euskal Herrian indarrean jarraituko baitu.\n12) Baina irakurri dugunez, beste hitz bati ere esan beharko diogu agur; orain arte besterik uste genuen arren, euskarak ez omen du-eta deklinabiderik. Izan ere, Euskaltzaindiaren Gramatika batzordeak euskararen gramatika arauemaile baten proposamena aurkeztu zuen uztailean. Orduan, bat-batean, aspaldiko uste bat ustela izan zitekeela ohartu ginen asko: euskarak ez du deklinabiderik, nonbait, eta izatekotan postposizioak ditu. Agur «deklinabide», ongi etorri «postposizio».\n13) Beti ikasten da zerbait, dudarik ez. Adibidez, Oskar Alegriaren dokumentala Veneziako Mostran lehiatzeko hautatu zutenean, «zumiriki» hitza ikasi genuen (horixe da dokumentalaren izenburua, hain zuzen ere). ‘Ibaiaren erdian dagoen irla’ esan nahi omen du «zumiriki» horrek. Guk ez genuen ezagutzen, baina Jesus Alegriak jasoa du Artazu jaioterrian (Nafarroa) galtzear diren hitzen hiztegian.\n… #OskarAlegria -ren “Zumiriki” filma Veneziako Mostran… eta euskaraz!!! Erabateko artista ?? @etxepareEU https://t.co/GVAk0wVknI\n— Irene Larraza (@IreneLarraza) July 26, 2019\n14) Etengabe hizpide dugun klima-aldaketak ere kontzeptu berriren bat ere utzi digu dagoeneko. Adibidez, «hegazkinez bidaiatzeko lotsa» edo «flight-shame». Bale, euskarazkoa luzeagoa da, baina gu horrelakoak gara, zer egingo diogu, bada? Maiatzean Argian irakurri genuen Suedian gero eta bidaiari gehiagok, lotsaren lotsaz, hautatzen dutela trena hegazkinaren ordez, klimaren krisiaz kezkatuta, atmosferara CO2 gutxiago isuri nahian.\nZergatik lotsatu hegazkinez bidaiatzeaz, trena hartzea baino merkeagoa baldin bada? https://t.co/yQLR3GTjoM pic.twitter.com/LimgiXeshT\n— Argia Ingurumena (@argia_ingurumen) May 30, 2019\n15) Hori bai, ez dakigu suediar horiek «klimatarianoak» edo «klimarianoak» ere badiren. Hitza arrotza egiten bazaizu, jakizu horrela esaten zaiela ingurumenari kalte txikiena egiten dieten elikagaiak bakarrik jaten dituztenei.\n16) Hau ere udan gertatu zen: Euskaltzaindiak gutako askori poz ederra eman zigun pertsona-izendegia berritu zuenean. Izen neutroak gehitu zituen zerrendan, eta, esate baterako, aurrerantzean neskei nahiz mutilei jarri ahalko zaizkie «Amaiur», Amets, Araitz eta beste izen batzuk.\nEuskal izendegiaren bertsio berritua egin du Euskaltzaindiak, eta, lehen aldiz, izen neutroak sartu dituzte listan. 500 izen inguru jo dituzte “neutrotzat” @ggoikoetxea @plazaberrihttps://t.co/v8MRHBQlsp\n— Berria.eus (@berria) June 15, 2019\n17) Save The Children erakundeak ere beste zerrenda bat plazaratu zuen uztailean, baina horrek ez zigun halako pozik eman: sare sozialetan adingabeek dituzten arrisku berriez ohartarazi zutenean, hitz berriak (eta denon bizitzatik ezabatu nahiko genituzkeenak) ikasi genituen. Adibidez, «happy slapping». Horrela esaten zaio, antza, eraso bat grabatu eta, dibertigarria izango delakoan edo ospetsu bihurtuko zaituelakoan, sare sozialetan zabaltzeari.\n18) Zorionez, hori baino gauza pozgarriagoak ere izan ditugu, eta tarteka atsegin-iturri berriren bat ere bai. Adibidez, «klitori-xurgagailuak» puri-purian daudela ikasi dugu. Jostailu sexual horiek plazera lortzeko aukera berriak ekarri omen dituzte, nahiz eta zenbaiten iritziz plazer “azkarraren” eredua ezartzeko arriskua ere izan dezaketen.\nHautsak harrotu ditu klitori xurgagailu gisa ezagun egin den jostailu sexualak. Adituen ustez, orgasmo femeninoan arreta jarriz, plazer sexuala lortzeko aukerak zabaldu ditu. @uxueGL https://t.co/WUgcs8LfwI\n— Berria.eus (@berria) November 28, 2019\n19) Eta frikiak zer? Horiek ere pozik egongo dira aurten, ezta? Izan ere Euskaltzaindiaren Hiztegian sartu diren azken 397 forma berrien artetik, agian horixe izango da denok gogoan hartu duguna: «friki». Ikustekoa da hitz horrek nolako zeresana eman digun.\n20) Zu ere (Akademiaren bedeinkazioz) friki samarra bazara, agian gogoratuko duzu iazko hitz berrien zerrenda «ahobizi» eta «belarriprest» famatuekin amaitu genuela. Bada, bai. Aurtengo zerrendan ez da azkena izango, baina «arigune» gehitu gabe ezin utzi. Ikusiko dugu datozen urteetan zer bide egiten duen Euskaraldiaren ariketa sozialak, baina orain arteko sormenarekin eta indarrarekin jarraituko ahal du, behintzat!\nPozik etxera #euskaraldia ren bigarren edizioko lehen harria ipini ondoren. #belarriprest eta #ahobizi jendea berriro erdigunean, baina oraingoan #arigune etan. 2020an 15 egun eta espazio gehiago. https://t.co/elnNbkBAOU\n— Elena Laka Muñoz (@ElenaLaka) June 1, 2019\n21) Eta, orain bai, zerrendako azkena: lehenago ere esan dugu klima-aldaketak berrikuntza bat baino gehiago utzi dizkigula aurten. Bada, azkena, abenduan bertan. EiTBk «larrialdi klimatiko» terminoa normaltasunez erabiliko duela iragarri du herritarrak arazo global horretaz kontzientziatzen laguntzeko. Etorkizunak esango du larrialdi klimatikoaz hitz egiten eta kezkatzen luzaro jarraitu beharko dugun ala egoerari buelta emateko gauza izango garen. Hala izan bedi, denon onerako! Bitartean, urte berri on!\nEiTBk #Larrialdiklimatikoa erabiliko du bere ildo editorialean https://t.co/ZvG9slLHWQ\n— EiTB Albisteak (@eitbAlbisteak) December 7, 2019\nAurten ikasi ditugun 20 hitz eta ahaztu ditugun beste bi Aurten ikasi ditugun 20 hitz eta ahaztu ditugun beste bi\n2 pentsamendu “Aurten ikasi ditugun 20 hitz eta ahaztu ditugun beste bi”-ri buruz\nNagore 2019-12-29 23:06\nEz dakit bada, baina iduritzen zait “zumiriki” horrek gehiago duela zumetik, uhalde inguruten hazten baita, irlatik baino, Estelleria osoan “zumakes” erraten baita.\nLarri 2019-12-30 22:13\n“larrialde klimatikoa”? Zergatik ez “klima-larrialdia”?


Argazki-lehiaketa: iruña jasangarria – Educación Ambiental.\nArgazki-lehiaketa: iruña jasangarria\nHasiera-data: 2022ko maiatzaren 2a\nAmaiera-data: 2022ko maiatzaren 20a.\nLehiaketak gure hiriak jasangarritasunaren arloan dituen erronka eta aurrerapen nagusiak erakusten dituzten argazkiak bilatzen ditu. Ekimenak xede du parte-hartzaileek beren ingurua aztertu, planetarekin dugun konpromisoan aurrez aurre ditugun erronkak ikusi eta beste pertsonei horrek duen garrantzia eta inpaktua helarazteko gai den argazki batean harrapatzea.\nProzedura: Parte hartu nahi dutenek beren argazkiak educacionambiental@pamplona.es helbidera bidali behar dituzte, gaian ‘Iruña Jasangarria Argazkia’ adieraziz.\n– Gehienez ere bi argazki onartuko dira parte-hartzaile bakoitzeko, argitaratu gabeak eta beste inongo lehiaketetan erabilitakoak.\n– Irudiaren edo argazkiaren formatuak .jpg izan behar du.\n– Fitxategiaren izenak izenordea eta argazkiaren izenburua izan behar ditu. Adibidea: izenordea_argazkiaren izenburua.jpg\nBete beharreko datuak: Argazkiarekin batera ondoko datu hauek eman beharko dira:\n– Parte hartzailearen izen-abizenak eta adina\n– Argazkiaren izenburua\n– Argazkia egin den lekua\nEpaimahaia: Epaimahaia honako hauek osatuko dute: Fermín Alonso (Proiektu Estrategikoetako, Mugikortasuneko eta Jasangarritasuneko Alorreko zinegotzia), Alejandro Astibia (Proiektu eta Obretako, Mugikortasuneko eta Jasangarritasuneko Alorreko zuzendaria) eta María Martín (Ingurumen Hezkuntzako Zerbitzuko koordinatzailea).\nSaria: Argazki irabazleak 200 euroko balioa duen bizitza jasangarriago bati ekiteko kit bat jasoko du sari gisa.\nEmaitza: posta elektroniko bidez jakinaraziko zaio irabazleari.\nEkimen parte-hartzaile honetan parte hartzen dutenek Iruñeko Udalari argazki horien erabilera lagatzen diotela onartu beharko dute, erakundeari eskubidea emanez irudiak egoki kudeatu, gorde eta hedatze aldera behar diren berariazko tratamendu-irizpideak ezartzeko. Halaber, argazkirik onenak gure sare sozialetan argitaratuko ditugu.\nMarrazki-lehiaketa: “planeta bakar bat”\nDirurik gabeko truke-azoka txikia\nZinema eta ingurumeneko nazioarteko jaialdia


Donostia Zinemaldia :: Nicotina\nBuenos Airesen jaio, baina mexikar bertakotua da 1995az geroztik. Zinea eta argazkigintza ikasi zituen Gaitasun Zinematografikoko Zentroan. Hainbat film luze, labur eta dokumentalen produkzio zuzendari izan da, baita La mujer Benjamín eta Sólo con tu pareja filmetako zuzendaritza laguntzaile ere. Bideo nahiz telebistarako filmak ere zuzendu ditu, Hora marcada-n eta Nada personal telenobelan partaidetza nabarmenaz. 1993an, bere lehen filma ekoiztu, idatzi, zuzendu eta muntatu zuen, En medio de la nada.


referentziak: December 2008\nSkrupulu obsessivoak edo gehiago realitate gordina?\nDudalarik irukurtzen honalatsukoak\nDeabruaren egitekotako bat gure burua nahastea baita, eta deabrua ez baitago kanpoan, gure baitan eta gure buruan baizik, aingeru guardakoa ere buruan daukagun bezala.\nordez irakurri beste honelakoak\nDeabruaren egitekotako bat gure burua nahastea baita, eta deabrua ez baitago kanpoan baizik gure baitan eta gure buruan, aingeru guardakoa ere buruan daukagun bezala.\nzait etortzen izpiritura holako tristezia bat ustez, neure ustez, ez dutela / dela maite euskara azkar eta goxoki, eta ondorioz ere euskadunak gure populua, edo dutela / dela skribitzen lar ohargabeki euskaraz.\nBa dateke sentimentu hori, hori-sentimentu triste lanbro lauzo bare hori, izatea lar subjektivoa eta realitatetik urrunduxea eta ere akaso -akaso bai, baina ere akaso ez- ondorio neure skrupuluak, skrupulu euskalzale obsessivoak.\nPosted by Erramun Gerrikagoitia at 11:57 1 comment:\nBegiekin dugu irakurtzen, begiekin\nDudarik ez da ze irakurtzen dugu kin geure begiok (dugularik edo ez vokalizatzen, subvokalizatzen edo mentalki zuzenean irakurtzen). Orduan kontuan hartzekoa da itxura visuala na ikusten duguna, izan dadin orthographia edo beste.\nGaur Euskal Telebista tv-an eman dute berri na akzidente bat gertatu dena an Galizia barku batean non hil da soil persona bat, filipino bat. Notizia horrek ba zuen textu idatzizko bat azpian' indartuz notizia non irakurtzen zen explikaturik zer ontzi klase zen\n... merkataritza - ontzi ...\nbaina gure begiek, edozein euskaldunenak goxoago ikusi zukeen honakoa\n... merkante ...\nBa da differentzia ederra tzat gure begiak, sartu gabe dialektika lexikalean ez deus antzekorik, soil kasu emanik gure begi nekatu gaixoei. [Haatik -baina ez soil impakto visuala gatik horregatio- ere da importantea orthographia, Maite Abaitua.]\nPosted by Erramun Gerrikagoitia at 22:02 12 comments:\nDekalogoa na Kontseilua' euskara hobean tzat gu euskaldunok\nKontseiluak, hak Euskal Erakundeen Kontseiluak, ba du ardura handia kin\neuskararen faktore externoak (statusa)\neta da hori ongi eta ere txalotzekoa baina aitzitik du ardura guti buruz\nfaktore internoak na euskara (corpusa)'\nhain guti non ez du deus holakorik, behintzat publikoki; sekula ez da mintzatu buruz horiek faktore internoak zeintzu dira importanteak eta ere arras determinanteak. Faktore externoak dira importanteak horregatio baina ere internoak, faktore interno euskararenak, dira hartzekoak kontuan baina horiek ez ditu Kontseiluak hartzen haintzat, direnekotzat. Argi dago hori an bere dekalogoa atzo emana Barakaldon an BEC (Bilbao Exhibition Centre).\nBere dekalogoa eman ahal izan zena hobeki begiratu izan balu ai faktore internoak na euskara izan da emana aitzitik modu honetara. Begira nola\n1. Orain arteko irakastereduak gainditu.\n2. Euskara-saila gobernu-egituraren gailurrean kokatu.\n3. Administrazioa euskaldundu.\n4. Alor sozioekonomikoa euskaldundu.\n5. Euskara berezko, lehentasunezko eta ezagutu beharreko hizkuntza aldarrikatu.\n6. Helduak euskaldundu.\n7. Unibertsitatea eta Lanbide Heziketa euskaldundu.\n8. Hedabideetan euskara-kuotak ezarri.\n9. Euskararen aurrekontua handitu.\n10. Hizkuntza-politika egokia burutu.\nNola esana bait dugu eman ahal izan zen hobeki -askoz hobeki edozein euskaldunentzat- modu hontara hori dekalogoa\n1. Gainditu orain arteko irakastereduak.\n2. Kokatu euskara-saila gobernu-egituraren gailurrean.\n3. Euskaldundu administrazioa.\n4. Euskaldundu alor sozioekonomikoa.\n5. Aldarrikatu euskara berezko, lehentasunezko eta ezagutu beharreko hizkuntza.\n6. Euskaldundu helduak.\n7. Euskaldundu Unibertsitatea eta Lanbide Heziketa.\n8. Ezarri hedabideetan euskara-kuotak.\n9. Handitu euskararen aurrekontua.\n10. Burutu hizkuntza-politika egokia.\nIkus, kompara eta junga puntuok elkarren ondoan\nOrain arteko irakastereduak gainditu.\nGainditu orain arteko irakastereduak.\nEuskara-saila gobernu-egituraren gailurrean kokatu.\nKokatu euskara-saila gobernu-egituraren gailurrean.\nAlor sozioekonomikoa euskaldundu.\nEuskaldundu alor sozioekonomikoa.\nEuskara berezko, lehentasunezko eta ezagutu beharreko hizkuntza aldarrikatu.\nAldarrikatu euskara berezko, lehentasunezko eta ezagutu beharreko hizkuntza.\nUnibertsitatea eta Lanbide Heziketa euskaldundu.\nEuskaldundu Unibertsitatea eta Lanbide Heziketa.\nHedabideetan euskara-kuotak ezarri.\nEzarri hedabideetan euskara-kuotak.\nEuskararen aurrekontua handitu.\nHanditu euskararen aurrekontua.\nHizkuntza-politika egokia burutu.\nBurutu hizkuntza-politika egokia.\nKontseiluak, Euskal Erakundeen Kontseiluak, onhartzen eta onhartuko al du kritikarik? Erakundeak arduratua dagoenak kin euskara eta finantzatua kin diru publikoa esango al du, digu euskaldunoi, zer duen uste buruz faktore internoak na euskara zeren jakitea hori ere izan al da interesantea, argigarri eta zorreko tzat euskal aportanteok. Ea ba zer duen esaten gure Kontseiluak, ea nola duen, gaituen konseilatzen arlo -importante?- hortan ere.\nPosted by Erramun Gerrikagoitia at 17:44 17 comments:\nLexikoa eta orthographia na lexikoa\nLehenbizian etorri zait burura titulatu behar nuela hau posta soilki\nLexikoa eta orthographia\nbaina nola loturik dago orthographia ai lexikoa' eta da orthographia derivatu bat datorrena lexikoatik, hitzetik, pensatu dut hobe zela titulatzea nola bait dut titulatu azkenean\nLexikoa eta orthographia lexikoarena\nLexikoa eta lexikoaren orthographia\nEuskara erren (renquear) dabil lexikoan eta doa tatarrez (ez da heltzen joatera dandarrez) katastrophikoki orthographian. Syntaxian ere dituelarik problemak da beldurgarria baldin nahi bada erabili prosa fluido fite bat an mundu moderno rapido hau. Baina lot nakion oraikoan soil\neta gero ahaztu gabe\nHar dezada nola hitz prototypoa:\nSo eginik lexikoari hauxe diote euskal hiztegi labeldunek (hiztegi sensationalista edendunek)\nelhuyar: ameslari, irudikor, begitaziodun\n3000 hiztegia: irudikor, meslari\nMorris: ameslari, argidun, igarle, etorkizun zena duen, utopiko\nAitzitik hara hitz hori an Europako hizkuntza relevanteak\nSe refiere a la persona fantasiosa, que cree o imagina cosas imposibles o que tiene visiones sobrenaturales.\nA person who has the ability to think about or plan the future in a way that is intelligent or shows imagination.\nQui a suffisamment d’influence pour que ses idées soient reprises dans le futur; Qui a, qui croit avoir des visions, des révélations; (Figuré) Qui a des idées folles, des imaginations extravagantes, des desseins chimériques; Quelqu’un qui a suffisamment d’influence pour que ses ...\nEine Person mit Visionen, besonders ein Künstler\nSi dice di persona che crede reali cose inesistenti, o che formula progetti irrealizzabili\nEz izanik ere exaktuki identikoak definitioneak ikusten da ze atxekitzen dute hitza eta konsideratzen ahal dugu eta dugu konsideratzen hitz kommuna okzidenteko hizkuntzetan.\nZer esan ahal dugu gorritu gabe buruz euskarazko versioneak, gorago ikusiak?. Har balezate ere hitza lexikalki\nzer zentzu luke skribitzeak\nBide onean ote goaz euskaldunok intelligenteki? Eta bigarrenik bide onean ote daroagu euskara, "gure hizkuntza kutun bihotzekoa"?\nPosted by Erramun Gerrikagoitia at 01:03 16 comments:\nRelevanteek, relevante batzuk, uste daroena eta praktikatzen\nJosu Lavien kommentarioaren eraginez -aurreko postean eginiko kommentarioa- egitera noa oraiko post hau. Josuk aipatzen ditu nola idazle relevante Atxaga eta Irigoien baina izan ahal zen besterik ere horregatio.\nNik orai egertuko dut hemen izan dudan korrespondentzia elektronikoa kin euskal idazle relevante bat. Hara.\n1) nik relevanteari\nLagun on (..............)\nHasi nauk begiratzen zeozer hire liburu mardul horri. Dudarik ez dela ondo mardula, gero ikusiko irakur dezadanean. Zorionak liburua gatik.\nGaur irakurri diat hire interviewa (...........) buruz hire liburua. Ondo. Edozelan harritu nauk irakurtzean\n... denbora erreala hartzen baduzu ...\n... tarteka erreflexioak egin ...\n..., Beñardo aldiz tipo errebelde bat, ...\n... eta halako errebeldia bat ...\nez al zen euskara naturalago eta realago hontara\n... denbora reala hartzen baduzu ...\n... tarteka reflexioak egin ...\n..., Beñardo aldiz tipo rebelde bat, ...\n... eta halako rebeldia bat ...\nIkusi diat ere\n... gauza batzuk errepikatu egiten ...\nbaina hemen ondo zegok hori errepikatu hori, prefosta, zeren ez duk arrotzhitza baizik mailegua edo hitz zaharra euskaran. Besteak ere euskara ditut baina oraintsuago historikoki hartuak, differenteak tratamentu orthographikoan.\nBesterik ez (.............) eta pasa zoriontsu Gabonak. Ni Greziara joango nauk andrearekin.\ndomekea 7 abendua 2008\nLekeitio (nahiz izan Munitibarkoa)\n2) relevanteak niri\n(.......)ko kontuak (........)ko idazleen ardura duk, eta zer egingo diogu, bada? Ni, hala ere, Euskaltzaindiaren arauak betetzen saiatzen nauk, nahiz eta euskaltzainak behin baino gehiagotan ibili zaizkigun hainbat korapilotan orain arre eta orain so ("hauzo" idazten genian garai batean, eta gaur "auzo", eta horrela beste hitz askorekin ere); esan nahi diadana duk halako nahaste-borrastean jardun izan dugula urteotan; arazo hori konpontzeko, zuzentzaileari ematen zioat nire lehen idazkia, eta berak zuzendutakoa (berak ere Euskaltzaindiaren arauak jarraitzen dizkik) ontzat ematen diat, bestela erotuko nindukek.\nBeraz, liburua irakurtzerakoan ere, horrelako kontuekin topatuko haiz, Munitibarko seme kuttun hori, seguru baietz, baina nik gomendatuko nikek kasu handirik ez egitea, eta gozatzea irakurketarekin... irakurketan gozagarririk izatekotan, jakina!\nGreziara hoala Gabonetan? Hi bizi haiz, hi!\n3) nik relevanteari\nTira, ahaleginduko nauk ez kasurik egiten holako "huskeriei" -rebelde, errebelde, ...- eta zentratzen irakurketan. Baina ez duk, ez zaidak, erraz egingo ze ni holakoxea nauk eta gainera dituk harri koxkorrak bidean eragiten dutenak sostor, zeren oroitzen nauk nola ere akademiko buru Andres Urrutiak esan zidan ez aspaldi nik gai hau aterata' ze ridikuloa zela esatea erredikuloa euskaraz, hori berak bere baitarik.\nBerriro ere salutatzen haut eta desiratzen bizi haitean zoriontsu eta pozik. Gabon on eta gauza bera tzat Urte Berri datorkiguna.\nPosted by Erramun Gerrikagoitia at 13:31 No comments:\nZein mesedegarri, behintzat batzutan, prepositioneak\nIrakurri dut gaur titular hau\nJendetza arteko bidaia Goienkalen, Barrenkalen eta Artekalen\neta pensatu dut zein egoki eta mesedeko litzateke erabiltzea eta sartzea hemen prepositionea. Hara:\nJendetza arteko bidaia an Goienkale, Barrenkale eta Artekale\nEz al da egokiago edozeinentzat? eta natural? Zer luke txarrik?\nPosted by Erramun Gerrikagoitia at 14:53 12 comments:\nSalva zagun geure buruak, geuk diogu.\nGaurko -astelehena 1 abendua 2008- an egunkari hegoafrikano Cape Times da ikusten hau eguneko titular prinzipala (ikus hemen), gogoan izan ze izan dira kalte handiak mahastietan kin azken denboralea, handiena azken urteotan.\nModu hau informatzekoa da edo date hartzekoa haintzat eta ez duke derrigorrez relationerik kin informatione sensationalistea.\nDiot soil ze iruditzen zait sano erabilgarria.\nEsaterako izan dute aukerea ere an Cape Times skribitzeko -informatzeko- honela\nbaina ez dute aukeratu hau bigarren aukerea baizik lehenengoa zein agertu da egunkarian. Ikusirik an euskarazko versionea dira ba honela\nSalva zagun (ditzagun)\ndiote herritarrek (hauzotarrek)\nZer pensatzen dukete interesatuek -euskal prensa egileek- ? Ala da hau bloga soil tzat theoriko puruak? Ez arren, otoi.\nKasu eman ere ai titular gokoa neuk ezarria ai post hau:\nKausitzen al da arrots?, niretzat ez.\nPosted by Erramun Gerrikagoitia at 08:41 21 comments:\nDekalogoa na Kontseilua' euskara hobean tzat gu eu...\nRelevanteek, relevante batzuk, uste daroena eta pr...


About: Dulce María Loynaz\nDulce María Loynaz (Habana, 1902ko abenduaren 10a - Habana, 1997ko apirilaren 27a) kubatar idazlea izan zen. Etxe oneko familia batean jaio zen, eta zuzenbide ikasketak egin zituen Habanan. Asko bidaiatu zuen munduan zehar. Gazterik hasi zen La Nación egunkarian poemak argitaratzen. Kubako Hizkuntzaren Akademiako kide izan zen. 1986an Literaturako Sari Nazionala irabazi zuen, eta 1992an Miguel de Cervantes saria eman zioten Madrilen.\nDulce María Loynaz (Habana, 1902ko abenduaren 10a - Habana, 1997ko apirilaren 27a) kubatar idazlea izan zen. Etxe oneko familia batean jaio zen, eta zuzenbide ikasketak egin zituen Habanan. Asko bidaiatu zuen munduan zehar. Gazterik hasi zen La Nación egunkarian poemak argitaratzen. Kubako Hizkuntzaren Akademiako kide izan zen. 1986an Literaturako Sari Nazionala irabazi zuen, eta 1992an Miguel de Cervantes saria eman zioten Madrilen. (eu)\nFirma de la poetisa cubana Dulce María Loynaz.jpg\nDulce María Loynaz (eu)\ndbr:Dulce María Loynaz\nwikidata:Dulce María Loynaz\ndbpedia-de:Dulce María Loynaz\ndbpedia-es:Dulce María Loynaz\ndbpedia-fr:Dulce María Loynaz\ndbpedia-it:Dulce María Loynaz\ndbpedia-pl:Dulce María Loynaz\ndbpedia-wikidata:Dulce María Loynaz\nMaría de las Mercedes Loynaz Muñoz (eu)


About: Tokioko Dorrea\nTokioko Dorrea (東京タワー Tōkyō tawā) Tokioko Minato auzoan dagoen dorre bat da, Japonian: Tokyo Tower izenez ezagutzen dute. Parisko Eiffel dorrearen tankerako diseinua dauka. Abiazioko arauen arabera zuri eta gorri pintatuta dago. 332,6 metroko altuera zeukanez (Eiffel Dorrea baino 8,6 metro altuagoa), munduko metalezko dorrerik altuena zen; altzairuzkoa da, baina Pariskoa baino askoz ere arinagoa da pisuz: 4.000 tona (Eiffelek baino 3.300 tona gutxiago ditu). Tachū Naitō izan zen dorrearen diseinatzailea. 1958. urteko urrian amaitu zuten eraikuntza, eta publikoarentzat abenduan ireki zuten. Tokioko Dorrearen funtzio nagusia seinale analogikoen transmisio-antena da, telebistarako eta irratirako; baina 2003. urteaz geroztik seinale digitalak ere transmititzen ditu. Bestalde, Tokioko erakargarri turistiko garrantzitsua da. (eu)\n4-2-8 Shiba-koen, Minato, Tokyo 105-0011 (eu)\nTokioko Dorrea (東京タワー Tōkyō tawā) Tokioko Minato auzoan dagoen dorre bat da, Japonian: Tokyo Tower izenez ezagutzen dute. Parisko Eiffel dorrearen tankerako diseinua dauka. Abiazioko arauen arabera zuri eta gorri pintatuta dago. 332,6 metroko altuera zeukanez (Eiffel Dorrea baino 8,6 metro altuagoa), munduko metalezko dorrerik altuena zen; altzairuzkoa da, baina Pariskoa baino askoz ere arinagoa da pisuz: 4.000 tona (Eiffelek baino 3.300 tona gutxiago ditu). Tachū Naitō izan zen dorrearen diseinatzailea. 1958. urteko urrian amaitu zuten eraikuntza, eta publikoarentzat abenduan ireki zuten. (eu)\nTokioko Dorrea (eu)


Kolore: “Produktu kosmetikoak, ilearentzat,… eskaintzen ditugu, bai ekologikoak, bai betikoak” | Mondraberri Arrasateko Ataria\nHasiera Albisteak Kolore: “Produktu kosmetikoak, ilearentzat,… eskaintzen ditugu, bai ekologikoak, bai betikoak”\n[Publierreportajea] Loli Diaz arrasatearrak ileapaindegietan esperientzia luzea dauka, eta denda honetako arduraduna da. Produktuak eskaintzeaz gain, aholkularitza estetikoa ere ematen du. “Pandemiak ez diezagula irribarrea kendu”.\nKomertzio hau Erdiko Kalean dago Maritxu Kajoi irudiaren ondoan, eta gaur egun “apustu handi bat egiten ari gara ekologikoaren, organikoaren alde. Jendeak halako produktuak askotan eskatzen dabil”.\nIldo honetan, Loli Diazek ziurtatzen du “gero eta gehiagotan begiratzen diot ea produktuak animaliekin testatuak izan diren edo ez. Gero eta gehiagotan apustu egiten dut makillaje naturalaren alde eta alergien aurka (gero eta ohikoagoak direnak)”.\nHala, “eguzkitako krema organikoa eskaintzen dugu, kimika gabekoa, bikaina, hidratatzeaz gain makillajea duena. Hiru batean. Produktu hau uda partean askotan saldu dut”.\nKolorek ere berunik gabeko ezpain-magoa eskaintzen du “beruna osasunarentzat kaltegarria delako”. Orokorrean, Kolorek bi lerro nagusi ditu “ekologikoa eta betikoa, L’Oreal beste marka batzuen artean. Horrela bezeroak aukera dezake”.\nEra berean, “xanpu ekologiko eta solidoak ditugu, bai ile koipetsuarentzat baita lehorrarentzat ere. Leku gutxi behar du, eta produktu izarra, bidaietara eramateko oso erosoa, kanpingera eramateko,…”.\nTipula xanpuak ere harrera oso ona izan du “antioxidantea delako, ilea babesten du, ilearen hazkuntza aktibatzen du,…”.\nBeste produktu bat marihuanazko xanpu solidoa da “kolokatzen ez duena – argitu du Lolik umoretsu – baina ilea oso ondo garbitzen du, hidratantea da eta lasaigarria buru-azalean azkura dutenentzat. Kalamuaren koipearekin eta orriaren estraktuarekin egina dago”.\nKontuan hartzekoa da urteko sasoi honetan “ile gehiago jausten dela, beraz ez itxarton eta aurrea hartu erorketari orain xanpu hauekin”.\nTinteei dagokienez, pertsonek gero eta gehiagotan tindatzen dute ilea etxean, eta horretarako Kolorek “tinte eskaintza zabala daukagu, bezeroek gehien erosten dituztenak”.\nErdiko Kaleko komertzio honetako produktu izarra Hairconcept tintea da: “Ez da organikoa %100ean baina bai %50ean, bestela ez luke ile zuria tapatuko. Erabat organikoa den bakarra henna da baina ez du ile zuria tapatzen. Hairconcept ez dauka amoniakorik, silikonarik,…”.\nEra berean, tinteak gehiago iraun dezan “sprayak merkaturatu dituzte orain gutxi, eta hauei esker ez da beharrezkoa hilabetero tintatzea, sprayak ile zuria denbora batera tapatzen du”. Oro har, ilea tindatzeko “Kolorera etor zaitezkete eta ile-apaindegietara joan”. Koloreren beste espezialitate bat kolonien lurrinak dira “prezio oso onean, 14’10ean”.\nKolorek beherapenak eskaintzen ditu “eta orain deskontua daukagu ilea mozteko makinetan. Konfinamendutik mutilek gehiago erabiltzen dute”.\nGainera, bezero guztiek parte hartzen dute “zozketa batean, hilabetero erabiltzen ditugunak, eta hilabetero bezero bati opari bat tokatzen zaio. Orain arte 30 bezero inguruk jaso dute opari bana, eta jendeak oso pozik jasotzen ditu”.\n“Opariaren banaketa zuzenean erretransmititzen ditut eta Facebooken argitaratzen dut Horrela, zozketaren emaitza jakitera ematen dugu”.\nAzpimarratzekoa da produktuak saltzeaz gain, “Kolorek ere aholkuak ematen ditugula punta irekien, modaren, tinteen,… inguruan. Esan behar da ile-apaindegiek ere halako gomendioak ematen dituztela, eta Kolorera jende asko etortzen dela”.\nDenda hau Erdiko Kalen dago, Maritxu Kajoi ondoan, “eta ateak zabal-zabalik ditugu jende guztiarentzat, konpromisorik gabe, sar daitezela eta begira dezatela”.\nCovidaren ondorioz “jendea etxean gehiagotan apaintzen da, eta edozein zalantza badute nik argitzen dizkiot. Koloreren funtsa da bezeroei zerbitzu ona ematea”.\nLolik urte askotan ile-apaindegietan lan egin du, eta berz “sektore honetan esperientzia daukat, profesional bat naiz eta denda honek aukera ematen dit gustuko dudan sektorean jarraitzeko”.\nOrokorrean, maskaren ondorioz “orain oso garrantzitsua da begiak ondo margotzea, distira egin dezaten, argia eman dezaten – aholkatzen du Kolorek – rimel pixka batekin eta marra ondo eginda”.\nMaskarak protagonismo handiagoa ematen dio ileari ere: “Ilea kizkurtu edo lisatu dezakezu. Maskarak irribarrea tapatzen digun arren, diztira egin dezakegu gure begiekin eta gure ilearekin. Pandemiak ez diezagula irribarrea kendu”.


Mikel Saenz de Buruaga eta Igor Goikolea (Hala Bedi): “Kazetaritza herrikoiaren aurkako eraso bat izan da” – Hala Bedi\n> Mikel Saenz de Buruaga eta Igor Goikolea (Hala Bedi): “Kazetaritza herrikoiaren aurkako eraso bat izan da”\nMikel Saenz de Buruaga eta Igor Goikolea (Hala Bedi): “Kazetaritza herrikoiaren aurkako eraso bat izan da”\nMarch 29, 2019 Hizpidea InNews 0\nHala Bediko kazetari bati, Mikel Saenz de Buruaga, duela bi urte Errekaleorreko argi mozketan egindako kazetari lanagatik ertzaintzak mozal legea aplikatu zion, eta epaiketara joan da kasua. Astearte honetan izango da epaiketa honen lehenengo atala. Garrantzitsua da epaiketa honetan zer gertatuko den, izan ere, Euskal Autonomia Erkidegoan kazetari bati egiten zaion lehenengo epaiketa izango da, gero jurisprudentzia bezala balio dezakema beste kazetari batzuk epaitzeko. Hala Beditik badakigu zein izango den gure erantzuna, desobedituko baitugu gure kontrako epairik ateratzen bada. Asteartean bertan, Mikeli elkartasuna adierazteko epaitegien aurrean goizeko 11:30etan kontzentrazioa egongo da.\nHonetaz sakonago hitz egiteko Hala Bediko bi kazetarirekin hitz egin dugu estudioan, Mikel Saenz de Buruaga eta Igor Goikolearekin. Hemen entzungai:\nHizpidea: Mikel Saenz de Buruaga eta Igor Goikolea (Hala Bedi): "Kazetaritza herrikoiaren aurkako eraso bat izan da"\n← Llega el juicio contra el primer periodista al que la Ertzaintza sancionó con la Ley Mordaza\nJuan Otero: “Queremos hacer que la vida en el Casco Viejo sea más agradable, más vivible y menos peligroso para el vecindario” →


Azken unera arte borrokatuta - Busturialdeko Hitza : Busturialdeko Hitza\nAzken unera arte borrokatuta\nLigaren 16. jardunaldian Lointek Gernika Bizkaiak 54-59 galdu du Valencia Basketen kontra. Aste honetan ligako bi partidu jokatuko dituzte; bihar Leonen, Bembibreren kontra, eta domekan Malosten, Gironaren kontra.\nArgazkia: Maria Mentxaka.\nValencia aurkari gogorra da, eta Lointek Gernika Bizkaiako jokalariek gogor borrokatu behar izan zuten zapatuan, Malosten. Etxekoei azken momentuan ihes egin zien garaipenak. 54-59 gailendu zen Valencia.\nEspero bezala, bi taldeek lehia estua eduki zuten. Talde valentziarra ondo jokatzen duen talde “oso fisikoa” dela adierazi zuen Mario Lopez entrenatzaile gernikarrak: “Txarto hasi gara, eta gero nahikoa hobetu dugula uste dut. Biko jaurtiketetan ez gara ondo aritu, eta horrek eragina eduki du; azken laurdenean minutu asko egon gara punturik lortu barik”.\nPartiduaren lehen minutuetan Valenciari aurre egin ezinik egon zen etxeko taldea, eta 0-8ko partzialagaz aurrea hartu zuen Valenciak. Baina, pauso bat aurrera egin eta Lointekek bere izaera erakutsi zuen. 21-16 amaitu zuten lehen laurdena, eta atsedenaldira sei puntuko errentagaz ailegatu ziren etxekoak.\nLehen zatiagaz alderatuta, hirugarren laurdenean joko arinagoa egin ahal izan zuten. Orduan egin zituzten erasoko minuturik onenak Lointekekoek, eta dozena bat puntuko errenta (44-32) lortu zutenean hutsartea eskatu zuen Ruben Burgos Valenciaren entrenatzaileak. Bost puntuko aldeagaz (48-43) sartu ziren azken laurdenean. Ez zegoen ezer erabakita. 2-14ko partziala erabakigarria izan zen, eta Valenciako Cristian Ouviñaren kalitateak erabaki zuen lehia.\nBi partidu aste honetan. Bigarren bueltako lehen partidua izan zen zapatukoa. Lopezek esan du etxetik kanpoko partiduak “irabazteko helburu argia” daukatela. “Valenciaren kontra borrokatu dugun moduan lehiatu behar gara. Oso garrantzitsua da etxetik kanpo ere ondo lehiatzea”.\nSailkapeneko bigarrenaren kontra jokatu ostean, aste honetan ligako bi partidu jokatuko dituzte. Bihar Bembibreren kontra ariko dira Leonen, eta domekan Gironaren kontra, Malosten.\nBembibrek jokoa asko hobetu duela eta, biharkoa partidu oso zaila izatea espero dutela zehaztu du entrenatzaile gernikarrak: “Aurkari oso arriskutsua izango da. Partidu serioa egiten ahalegindu behar gara, atzean sendo mantenduta. Han jokatutako partiduetan, markagailua berdinduta eduki izan dugu”. Sailkapenean azken aurreko postuan dago Leongo taldea, 18 puntugaz. Eta puntu beharrean dagoenez, etxeko partiduak irabazteak berebiziko garrantzia dauka berarentzat.\nGirona, ostera, sailkapeneko hirugarrena da, 28 puntugaz, eta bi puntu gutxiago ditu Lointek laugarrenak.


Mirari txiki bat hezkuntza sisteman – Hala Bedi\n> Mirari txiki bat hezkuntza sisteman\n5 ekaina, 2019 Kantoia KategoriaBerriak 0\nGarabide Elkartearen bidez hilabetero ezagutzen dugu munduko hizkuntza gutxitu bat. Tafallako Ikastolako bi kide izan ziren Guatemalan hizkuntza lankidetza proiektu batean. Duela 50 urte sortu zen Tafallako Ikastola zailtasun askoren artean eta gaur egun kalitatezko hezkuntza eskaintzen duen erreferentziazko zentroa da, etengabe berrikuntzan eta komunitatean lanean ari dena. Kaqchikel herriaren bilakaeraz ikasi eta Tafallako 50 urteko ibilbidea nola partekatu zuten azaldu digu Isabel Ariasek Kantoian.\nKantoia: Mirari txiki bat hezkuntza sisteman\n← ”Selektibitateak ez dauka inolako zentzurik”\nSEA patronalaren “jarrera inmobilistaren” aurrean, mobilizatzeko beharra azpimarratu du LAB sindikatuak →